title: Paijala

text: Paijala on ollut käytössä kylän nimenä ainakin jo 1500-luvulla. Tulloin kylä kuului Vihdin Kaukjärven neljänneskuntaan.


title: Paijala

text: Nimen alkuperästä ei ole varmaa tietoa. Erään selityksen mukaan nimen alkumuoto olisi ollut "Pajala", jolloin se viittaisi kylässä aikoinaan toimineeseen pajaan. Nimen on myös arveltu johtuvan sukunimestä Paijainen. Toisaalta on myös arveltu sen johtuvan henkilönnimestä Paijari, joka viittaisi kyseisen henkilön baijerilaiseen syntyperään.


title: Paijala

text: Kylän asutus oli aikoinaan keskittynyt aivan järven rantaan, niin sanottuun Alikylään. Vasta 1800-luvulla se siirtyi pääosin kauemmaksi järvestä nykyisen Paijalan kylätien varteen.


title: Paijala

text: Paijalassa oli 1600-luvulla kuusi maatilaa, Klaavola, Jussila, Lassila, Anttila ja Koukku. Niistä ylivoimaisesti suurin oli Anttila, joka myöhemmin on eri aikoina tunnettu myös nimellä Borgs tai Thusbyborg. Se joutui jo varhain säätyläisomistukseen, sillä vuonna 1685 sen osti luutnantti Otto Johan Berg. Hän sai tilalle myös elinikäisen rälssioikeuden eli verovapauden.


title: Paijala

text: Talvisodan jälkeen vuonna 1940 Anttilan silloinen omistaja, filosofian tohtori Max van der Pals myi tilan kokonaisuudessaan kahdelletoista Kurkijoelta ja Hiitolasta tulleelle siirtolaiselle. Tällä tavoin hän saattoi pitää Lohjalla omistamansa Laakspohjan kartanon jakamattomana.Jatkosodan aikana nämä siirtolaiset pääsivät palaamaan Karjalaan, ja vuonna 1941 he myivät Anttilan maat Keskusosuusliike Hankkijalle, joka perusti sinne koetilan. Koska kyseessä oli koetila, vuonna 1944 Hankkija joutui maanhankinalain nojalla myymään siitä vain pienehkön osan. Anttilan tilalla harjoitettiin kasvinjalostusta ja muuta koetoimintaa 1990-luvun alkuun saakka. Nykyään tila on Tuusulan kunnan omistuksessa. Kartanon vuonna 1905 valmistuneesta päärakennuksesta on jäljellä enää vain portaat ja osa kivijalkaa.


title: Paijala

text: Paijalan eteläisin osa, Koskenmäki, on nykyisin Hyrylään liittyvää taajama-aluetta. Siellä asui 1900-luvun alussa runsaasti eri alojen käsityöläisiä, ja siellä toimivat myös nahkatehdas ja Tuusulan saha. Koskenmäen kautta kulkee Helsingistä Hyvinkäälle johtava kantatie 45, jonka nimenä Tuusulan alueella Hyrylän pohjoispuolisella osuudelta on Hämeentie. Ennen kuin nykyinen, Hyrylän länsipuolitse kiertävä tieosuus 1950-luvulla valmistui, Helsingin ja Hämeenlinnan välinen vanha päätie kulki Hyrylän ja Koskenmäen kautta nykyistä Koskenmäentietä pitkin. Koskenmäeltä alkaa myös Nurmijärvelle johtava seututie 139 eli Nahkelantie. Paijalantie ja sen jatkeena oleva Vanhankyläntie johtavat Koskenmäeltä Tuusulanjärven länsipuolitse Järvenpäähän.


title: Paijala

text: Koskenmäen alueen pohjoispuolella, Paijalan nummella, on Paijalan hautausmaa, joka otettiin käyttöön vuonna 1896, mutta sitä on myöhemmin laajennettu. Hautausmaalla on kaksi kappelia, joista vanhempi, puinen, valmistui vuonna 1910 E. A. Krankin suunnittelemana. Sitä voidaan käyttää vain pienehköissä siunaustilaisuuksissa. Viereinen Paijalan uusi kappeli valmistui vuonna 1993, ja sen on suunnitellut Timo Suomalainen.


title: Paijala

text: Hautausmaan pohjoispuolella, kapeahkon metsäalueen siitä erottamana on Nummenharjun asuntoalue, jossa vuonna 2000 pidettiin asuntomessut. Sen läheisyydessä Paijalantien varressa on Paijalan koulu, joka perustettiin vuonna 1916 ja sai oman rakennuksensa vuonna 1924. Seudun asutuksen tihentyessä vanha koulutalo ei enää riittänyt kasvaneelle oppilasmäärälle, ja sen viereen on rakennettu kaksi uudisrakennusta, uusin vuonna 2005.


title: Paijala

text: Paijalan vanha kyläkeskus sijaitsee koulun pohjoispuolella, Paijalan kylätien molemmin puolin. Sen pohjoispuolella levittäytyvät laajat pellot. Lassilan tilalla harjoitetaan kananmunien ja jauhojen suoramyyntiä, ja kesäisin siellä toimii kahvila. Tuusulanjärven rannalla on jonkin verran myös kesähuvila-asutusta. Näköalapaikkana tunnettu Sarvikallio järven rannassa kohoaa 25 metriä järven pinnan yläpuolelle. Nykyisin se lähiympäristöineen on Uudenmaan virkistysalueyhdistyksen hallussa retkeilyalueena.


title: Kurt Zouma

text: Kurt Happy Zouma (s. 27. lokakuuta 1994 Lyon) on keskiafrikkalaiset sukujuuret omaava ranskalainen jalkapalloilija. Hän edustaa Valioliigassa pelaavaa Evertonia, jossa hän pelaa lainasopimuksella Chelseasta. Zouman pelipaikka on keskuspuolustaja, ja häntä pidetään yhtenä pelipaikkansa Euroopan lupaavimmista pelaajista. Zouman isoveli Lionel edustaa Ligue 2:ssa pelaavaa FC Sochauxia.


title: Kurt Zouma

text: AS Saint-Étiennen kasvatti Zouma aloitti ammattilaisuransa seuran kakkosjoukkueessa vuonna 2010. Debyytti ykkösjoukkueessa Ligue 1:ssä tuli 17-vuotiaana vuonna 2011. Zouma oli Saint-Étiennen yksi tärkeimmistä pelaajista ja saavutti Saint-Étienne-urallaan yhden Ranskan liigacupin voiton kaudelta 2012-13. Tammikuussa 2014 hän siirtyi Valioliigan Chelseaan, josta hänet lainattiin välittömästi takaisin Saint-Étienneen kevätkaudeksi. Kevätkauden jälkeen Zouma palasi Lontooseen ja teki myös avausmaalinsa joukkueessa harjoitusottelussa slovenialaista Olimpijaa vastaan heinäkuussa 2014. Kaudella 2014-2015 Zouma pelasi 15 liigaottelua ja juhli kauden jälkeen Valioliigan mestaruutta.


title: Kurt Zouma

text: Zouma on edustanut Ranskaa neljässä eri nuorisomaajoukkueessa. Alle 17-vuotiaissa hän on osallistunut sekä ikäluokan MM- että EM-kisoihin. Vuonna 2013 hän oli mukana voittamassa alle 20-vuotiaiden MM-kultaa Turkissa. Zouma teki turnauksessa yhden osuman. Ranskan jalkapallomaajoukkueen nykyinen päävalmentaja Didier Deschamps on sanonut, että Zoumalla on potentiaalia olla Ranskan maajoukkueen tulevaisuuden kapteeni. Zouma debytoi A-maajoukkueessa maaliskuussa 2015 ystävyysottelussa Tanskaa vastaan.


title: Simone Scuffet

text: Simone Scuffet (s. 31. toukokuuta 1996 Udine) on italialainen jalkapallomaalivahti, joka edustaa Serie A:ssa pelaavaa Udinesea. Scuffetia pidetään uutena Gianluigi Buffonina ja on yksi Italian lupaavimmista pelaajista.


title: Simone Scuffet

text: Scuffet on edustanut koko uransa juniorista asti kotikaupunkinsa Udinen Udinesea. Hän teki debyyttinsä joukkuessa helmikuussa 2014 ykkösmaalivahti Željko Brkićin loukkannuttua Bologna-otteluna alkuverryttelyssä. Scuffetista tuli ensimmäinen udinelainen Udinesen maalilla sitten Fabio Rossitton ja vuoden 2004. Udinese voitti ottelun 2-0 eikä Scuffet päästänyt maaleja. Samalla hänet vaihdettiin ykkösmaalivahdiksi Brkićin tilalle. Kesäkuussa 2014 Scuffet teki viiden vuoden sopimuksen Udinesen kanssa. Kaudella 2014–2015 Scuffet pelasi yhdessä ottelussa, koska valmennus valitsi pelaavaan kokoonpanoon ensisijaisesti Orestis Karnezisin.


title: Simone Scuffet

text: Italiaa nuorten maajoukkueissa edustanut Scuffet on voittanut hopeaa alle 17-vuotiaiden EM-kisoista vuodelta 2013. Nykyisin hän pelaa alle 19-vuotiaiden maajoukkueessa. Maaliskuussa 2014 Italian maajoukkueen silloinen päävalmentaja Cesare Prandelli nosti Scuffetin harjoittelemaan kolmeksi päiväksi maajoukkueen pelaajien kanssa.


title: Orangerialinna

text: Orangerialinna () on Potsdamissa Sanssoucin palatsin puistossa sijaitseva uusrenessanssityylinen palatsimainen orangeria, joka kuuluu entisiin Hohenzollernien palatseihin. Se sijaitsee Sanssoucin palatsin länsipuolella olevalla kukkulalla.


title: Orangerialinna

text: Orangerialinnan rakennutti Preussin kuningas Fredrik Vilhelm IV. Hän laati sen ensimmäiset luonnokset itse kruununprinssiaikanaan vuonna 1830 palattuaan matkalta Italiasta. Hän antoi suunnittelutyön vuonna 1840 ensin arkkitehti Ludwig Persiukselle, jonka työtä jatkoivat myöhemmin Friedrich August Stüler ja Ludwig Ferdinand Hesse. Rakentaminen päästiin aloittamaan 1851. Rakennus valmistui lopulta vuonna 1864. Orangerian esikuvina on käytetty Italian renessanssipalatseja. Kaksoistorneilla varustettu keskiosa viittaa Rooman Villa Mediciin, kulmarakennelmat puolestaan Firenzen Uffizi-gallerian Arnon puoleiseen julkisivuun. Rakennus on sivuhalleineen yli 300 metriä pitkä. Päärakennuksen ympärillä on terasseja, pylväskäytäviä, pihaveistoksia ja kasvihuoneita. Orangerialinnan katsotaan kuvastavan Fredrik Vilhelmin tunnettua ”Italian-kaipuuta”. Hänet tunnettiin myös lempinimellä ”romantikko valtaistuimella”.


title: Orangerialinna

text: Orangerialinnan hienoin osa on Rafael-sali, johon on sijoitettu yli 50 jäljennöstä italialaisten renessanssin mestarien maalauksista. Ne on tehty 1800-luvulla. Joukossa on kopioita useista Rafaelin maalauksista. Rakennuksessa on myös viisi uusrokokootyyliin sisustettua ylellistä vierashuoneistoa, joissa majailivat korkeat arvovieraat, kuten Venäjän tsaari Nikolai I vaimoineen.


title: Nikobaarilaiset kielet

text: Nikobaarilaiset kielet ovat austroaasialaisiin kieliin kuuluva kieliryhmä, johon kuuluvia kieliä puhutaan Intiaan kuuluvassa Nikobaarien saaristossa Etelä-Aasiassa. Puhutuin nikobaarilaisista kielistä ja samalla Nikobaarien "lingua franca" on car, jolla on 37 000 puhujaa.


title: Nikobaarilaiset kielet

text: Nikobaarilaisten kielten alle luetaan yhteensä kuusi kieltä: car, chaura, etelä-nikobaari, keski-nikobaari, shom peng ja teressa.


title: Željko Brkić

text: Željko Brkić (; s. 9. heinäkuuta 1986 Novi Sad, Jugoslavia) on serbialainen jalkapallomaalivahti, joka edustaa Italian Serie B:ssä pelaavaa Cagliari Calciota lainasopimuksella Serie A:n Udinese Calciota. Hänen kasvattajaseuransa on FK Vojvodina ja hän on edustanut myös Proleter Novi Sadia ja AC Siena lainasopimuksilla.


title: Željko Brkić

text: Serbian jalkapallomaajoukkueessa Brkić on pelannut 10 ottelua vuodesta 2010 asti. Hän kilpailee maan ykkösmaalivahdin paikasta tasaisesti Vladimir Stojkovićin kanssa. Brkić oli talveen 2014 asti Udinesen ykkösmaalivahti, mutta menetti tuon paikan toistaiseksi Simone Scuffetille loukkaannuttuaan helmikuun 2014 Bologna-ottelun alkuverryttelyssä. Tammikuussa 2015 Brkić siirtyi loppukauden mittaiselle lainalla Serie A:n Cagliari Calcioon, joka kuitenkin putosi sarjasta kauden päätteeksi.


title: Željko Brkić

text: Brkić on 197 senttimetriä pitkä.


title: Kavarna

text: Kavarna () on Mustanmeren rannalla sijaitseva merenrannikkokaupunki Dobrudzhan alueella koillis-Bulgariassa. Se sijaitsee 64 kilometriä koilliseen alueen suurimmasta kaupungista Varnasta, jossa on myös Kavarnan lähin lentoasema. Kavarnasta noin viisi kilometriä itään sijaitsee historiallinen Kaliakran niemimaa, jossa on käyty monia taisteluita. Kavarnan pormestari on Tsonko Tsonev. Vuoden 2009 lopussa kaupungissa asui 11 397 henkilöä. 2000-luvulla Kavarna on tullut kuuluisaksi siitä, että siellä on järjestetty vuotuinen Kaliakra Rock Fest, johon on osallistunut monia suosittuja rockbändejä ympäri maailman. Puolimaratonin maailmanmestaruuskilpailut 2012 käytiin myös Kavarnassa.


title: Gordes

text: Gordes [ɡɔʁd] on kunta Kaakkois-Ranskassa Vauclusen departementissa Provence-Alpes-Côte d’Azurin alueella. Kunta on valittu kauneimpien ranskalaiskylien "Les Plus Beaux Villages de France" -järjestön jäseneksi. Vuonna 2017 brittiläinen "The Daily Telegraph" nimesi Gordesin yhdeksi Ranskan 20 kauneimmasta kylästä.


title: Gordes

text:
Gordes on rakennettu jyrkälle kukkulalle, jonka huipulla on näkymiä hallitsevat kirkko ja linna Château de Gordes. Linna on ollut kylän suojana jo vuodesta 1031, mutta nykyinen renessanssilinna rakennettiin vuonna 1525. Linna on kuulunut vuodesta 1931 lähtien Ranskan historiallisiin monumentteihin. Kylän läheisyydessä on sisterssiläinen Sénanquen luostari ("Abbaye de Sénanque"). Se on yksi Provencen « kolmesta sisterssiläissisaruksesta ». Kaksi muuta luostaria ovat Silvacane ja Le Thoronet. Seudulla on myös kaarevakattoisia kivistä ladottuja borie-majoja ("Village des bories").
Unkarilaissyntyinen taidemaalari Victor Vasarely kuvasi Gordesissa ympäröivän Luberonin muotoja. Hän myös kunnosti rappiolla olleen Gordesin linnan. Hän perusti linnaan museon, jossa hän esitteli taidettaan. Nykyään linnassa toimii toisen kylässä vaikuttaneen taiteilijan Pol Maran museo "Musée Pol Mara".


title: Wilhelm von Bode

text: Wilhelm von Bode (10. joulukuuta 1845 Calvörde, Preussin kuningaskunta – 1. maaliskuuta 1929 Berliini) oli saksalainen taidehistorioitsija ja vaikutusvaltainen museonjohtaja. Hän työskenteli Berliinin valtionmuseoiden palveluksessa lähes puoli vuosisataa ja kartutti niiden kokoelmia. Hänen mukaansa on nimetty Berliinin Bode-museo, joka perustettiin hänen johdollaan vuonna 1904. Boden aikana Berliinin museoiden kokoelmat kohosivat maailmanmaineeseen.


title: Wilhelm von Bode

text: Bode vietti nuoruutensa Braunschweigissa ja kiinnostui jo varhain taiteesta. Hän toimi Braunschweigin herttuallisessa taidemuseossa kokoelmien luetteloijana ja museo-oppaana. Isänsä tahdosta hän opiskeli kahden vuoden ajan oikeustiedettä Göttingenin ja Berliinin yliopistossa ennen kuin omistautui taidehistorialle. Käännekohdaksi Boden elämässä muodostui vuonna 1871 Italiaan tehty matka, jonka aikana hän vakuuttui kutsumuksestaan. Vuonna 1872 hänestä tuli Berliinin kuninkaallisten museoiden veistososaston kipsikokoelman kuraattori. Hänet nimitettiin 1883 koko veistoskokoelman ja 1890 Gemäldegalerie-maalauskokoelman johtajaksi. Hänen johdollaan Berliinin museosaarelle perustettiin uusi taidemuseo, "Kaiser-Friedrich-Museum", jonka ensimmäisenä johtajana hän toimi 1904–1920. Bode sovelsi museossaan uudenlaista konseptia, jossa samaa aikakautta mutta eri taiteenlajeja edustaneita teoksia, esimerkiksi veistoksia ja maalauksia, asetettiin näytteille rinnakkain, jotta yleisö voisi aistia menneiden aikojen hengen. Monet muut museot omaksuivat myöhemmin saman mallin. Oman museonsa johtamisen ohella Bode toimi myös kaikkien Preussin kuninkaallisten museoiden ylijohtajana vuodesta 1906 aina eläkkeellejäämiseensä asti. Bode aateloitiin vuonna 1914. "Kaiser-Friedrich-Museum" nimettiin vuonna 1956 hänen mukaansa Bode-museoksi.


title: Wilhelm von Bode

text: Boden aloittaessa uransa Berliinin museoihin kerättiin pääasiassa kipsikopiota kuuluisista veistoksista ja myös tunnetuista maalauksista aiottiin hankkia lähinnä kopioita. Bode otti kuitenkin tavoitteeksi alkuperäisten mestariteosten keräämisen. Hän vieraili monesti ulkomaisissa museoissa ja loi paljon suhteita taiteenkeräilijöihin, lahjoittajiin ja poliittisiin päätöksentekijöihin. Koska taideostoihin käytettävissä olleet julkiset varat olivat rajalliset, hän tarjosi opastusta yksityisille taiteenkeräilijöille, jotta nämä vastapalveluksena lahjoittaisivat taideteoksiaan museolle. Hänen on sanottu omistautuneen kokoelmiensa kartuttamiselle intohimoisesti ja häikäilemättömästikin. Hän pyrki myös luetteleloimaan museonsa kokoelmia tieteellisesti. Taidehistorioitsijana Bode julkaisi arvostettuja tutkimuksia hollantilaisesta maalaustaiteesta sekä saksalaisesta ja italialaisesta kuvanveistosta. Hänen erikoisalojaan olivat Rembrandt, 1600-luvun hollantilainen maalaustaide ja Italian renessanssin kuvanveisto. Boden teokset vaikuttivat moniin vaikutusvaltaisiin taiteenkeräilijöihin.


title: Wilhelm von Bode

text: Bode oli koko ikänsä sairaalloinen ja oman museonsa avajaisiinkin hän joutui osallistumaan pyörätuolissa istuen. Vähän ennen kuolemaansa hän julkaisi muistelmateoksen "Mein Leben".


title: Tetris Attack

text: Tetris Attack on vuonna 1996 julkaistu pulmapeli, jonka kehitti yhteistyössä Intelligent Systems ja Nintendo R&D1 ja julkaisi Nintendo. Peli julkaistiin Super Nintendo Entertainment Systemille ja Game Boylle. Peli on osa "Puzzle League"-pelisarjaa. Pelissä Yoshi on päähenkilönä ja tapahtumapaikkana on Yoshin saari ("Yoshi's Island").


title: Tetris Attack

text: Peli julkaistiin joulukuussa 2013 myös Nintendo 3DS:n Virtual Consolelle Japanissa.


title: Tetris Attack

text: Pelin SNES-versiolla on GameRankingsissa 89.87 % keskiarvo neljään arvioon perustuen. IGN listasi pelin 100 parhaan SNES-pelin joukkoon sijalle 15.


title: Sikkimin piirikunnat

text: Sikkimin osavaltio Intiassa on jaettu neljään piirikuntaan.


title: Mitšurinsk

text: Mitšurinsk on Tambovin alueen toiseksi väkirikkain kaupunki Venäjällä.


title: Kuznetsin hiililaakio

text: Kuznetsin hiililaakio (lyh. Kuzbass, ) on Venäjän Kemerovon alueella, pieneltä osin myös Novosibirskin alueella Länsi-Siperian eteläosissa sijaitseva laaja hiilentuotannon ja liitännäisteollisuuden alue. Alueen pinta-ala on 26 700 neliökilometriä, sen pisin pituus on 335 kilometriä ja leveys 110 kilometriä. Alue oli aikoinaan Neuvostoliiton 2. suurin hiiliesiintymä, edellään vain Itä-Ukrainassa ja Rostovin alueella sijaitseva "Donetskin hiililaakio" eli Donbassin esiintymä.


title: Kuznetsin hiililaakio

text: Kuzbass käsittää maantieteellisesti suunnilleen Obin sivujoen Tomin laakson keskiosat eli ydinosan Kemerovon alueesta. Alueen eteläinen suurkaupunki on Novokuznetsk, siitä itään joen yläjuoksulla sijaitsee Mežduretšensk. Näistä luoteeseen ja pohjoiseen sijaitsevia hiililaakion kaupunkeja ovat muun muassa Prokopjevsk, Kiseljovsk, alueen pääkaupunki Kemerovo, Leninsk-Kuznetski ja Anžero-Sudžensk.


title: Kuznetsin hiililaakio

text: Hiiliesiintymän Tom-joen rannalta, nykyisen Kemerovon kaupungin paikkelta totesi Mihail Volkov jo vuonna 1721. Geologi P. A. Tšihatšjov arvioi hiiliesiintymien laajuutta vuonna 1842 ja kutsui hiilialuetta "Kuzbassin altaaksi". Esiintymiä alettiin hyödyntää systemaattisesti vuonna 1851, jolloin Gurjevskin lähistölle perustettiin ensimmäinen hiilentuotantoyritys (Bratšatkaja kop). Erityisen laajenemisen alue koki Siperian radan valmistuttua. Kuzbassin vanhin suuri hiilentuotantokeskus on Prokopjevsk, jonne kerrotaan lokakuun vallankumouksen 1917 jälkeen toimitetun sähkön saamiseksi jopa Moskovan Malyi-teatterin generaattori. Merkittävää alueen kasvu oli varsinkin 1930-luvulla, jolloin Stalinin johtama Neuvostoliitto valmistautui ja ajautui suursotaan. Monet kaivokset ja tuotantolaitokset valmistuivat ja ne toimivat vuosia suurelta osin vankityövoimalla.


title: Kuznetsin hiililaakio

text: Uralin ja Kuzbassin alueilla oli ratkaiseva merkitys toisen maailmansodan kulkuun esimerkiksi Donbassin – T-34-hyökkäysvaunuja tuottanut Harkovan traktoritehdas mukaan lukien – jouduttua viholliselle Natsi-Saksan hyökkäyksen johdosta. Uralin alueen metalliteollisuuden takia Kuzbassilla on myös rauhan aikana suuri merkitys Venäjän ja aikanaan koko Neuvostoliiton taloudelle, koska Kuzbassin hiili on energianlähteenä halvempaa tuotantokustannuksiltaan kuin Donbassin.


title: Kuznetsin hiililaakio

text: Kuzbassin hiili on maaperässä osin hyvin pinnassa - näkyvissä jopa murmelien koloissa - ja kakkumaisina muodostelmina, joten sitä voi louhia suurina viipaleina. Hiiltä louhitaan paitsi avolouhoksista, myös maan alta. Alueelta saadaan monenlaisia hiililaatuja, joiden tuhkapitoisuus vaihtelee. Rikkipitoisuus on yleensä matala. Louhintamenetelminä käytetään myös voimakkaita vesisuihkuja eli niin sanottua venäläistä menetelmää. Tuhoisien kaivospalojen estämiseksi tyhjennetyt hiilionkalot täytetään kuonalla ja sivukivellä. Lisäksi on käytössä niin sanottu maanalainen kaasutus, jota on hiilikaivoksiin suositellut jo alkuaineiden jaksottaisen järjestelmän keksijä Dmitri Mendelejev. Ympäristön saastumista eivät nämä menetelmät estä.


title: Kuznetsin hiililaakio

text:
Kuzbassin alueella on 58 kaivosta ja 36 avolouhosta hiilen tuotantoon. Näistä Mežduretšenskin pohjoispuolella sijaitseva "Raspadskaja" mainitaan maailman 9. suurimpana ja Venäjän suurimpana yksittäisenä hiilikaivoksena. Tämän kahdesta maanalaisesta kaivoksesta (Raspadskaja ja MUK-96) koostuvan kentän hyödynnettävissä oleva hiilivaranto on arvioitu 782 miljoonaksi tonniksi (Mt). Kaivoksen tuotanto sai alkunsa 1970-luvun lopulla ja se tuottaa 100%:sta koksihiiltä. Vuonna 2007 kaivoksesta saatiin 13,6 Mt hiiltä, josta 8,9 Mt oli peräisin Raspadskajan kaivoksesta.
Kuzbassin hiilituotannon kokonaismäärä oli vuonna 2008 kaikkiaan 182,8 Mt ja 2012 yhteensä 201,5 Mt. Joulukuussa 2012 Venäjällä arvioitiin olevan 157,01 miljardin tonnin hiiliesiintymät eli 18 % koko maailman hyödynnettävissä olevista hiilivaroista. Yli kaksi kolmasosaa Venäjällä tuotetusta hiilestä on "kovaa" hiiltä, jonka keskeiset tuotantoalueet ovat Komin tasavallan alueella ja Kuzbassissa. Nykyään Kuzbass on tuotantomääriltään moninkertainen Komin tasavallan Petsoran hiiliesiintymien tuotantoon verrattuna. Venäjä on maailman 6. suurin hiilen tuottaja ja 5. suurin käyttäjä. Vuonna 2012 maa tuotti 359 Mt hiiltä ja käytti 93,9 miljoonaa (öljyekvivalentti)tonnia. Venäjä on maailman 3. suurin hiilenviejä. Vuonna 2012 maasta vietiin 134 Mt hiiltä.


title: Kuznetsin hiililaakio

text: Alueesta on käytetty myös nimitystä "Siperian Ruhr", joskaan asutus ei ole yhtä vakiintunutta eikä tiheää. Kuzbassin nimeä käyttävät useat alueen urheiluseurat.


title: Arunachal Pradeshin piirikunnat

text: Arunachal Pradeshin osavaltio Intiassa on jaettu 17 piirikuntaan. Osavaltion kuvernööri hyväksyi maaliskuussa 2014 ehdotuksen neljän uuden piirikunnan luomiseksi, mikä tulee nostamaan piirikuntien määrän 21:een. Tulevien piirikuntien nimet ovat Kra Daadi, Namsai, Siang ja Ala-Siang.


title: Arunachal Pradeshin piirikunnat

text: Piirikuntien pääkaupungit on annettu suluissa.


title: Keski-nikobaari

text: Keski-nikobaari on austroaasialainen kieli, jota puhuu äidinkielenään noin 10 000 ihmistä Intian Nikobaarien saaristossa Katchalin, Camortan, Nancowryn ja Trinketin saarilla. Se kuuluu nikobaarilaisten kielten ryhmään ja on läheistä sukua Nikobaarien pääkielelle carille. Keski-nikobaaria voidaan kirjoittaa latinalaisilla kirjaimilla tai devanagarilla.


title: BMO Field

text: BMO Field (myös National Soccer Stadium) on Kanadan Torontossa sijaitseva jalkapallostadion. Se toimii MLS-liigassa pelaavan Toronto FC:n sekä Kanadan jalkapallo- ja rugby union -maajoukkueiden kotikenttänä. Stadion on nimetty Bank of Montrealin päätoiminimen BMO Financial Groupin mukaan, mutta Kansainvälisen jalkapalloliiton FIFA:n alaisissa otteluissa siitä käytetään nimeä National Soccer Stadium eli Kansallisstadion.


title: BMO Field

text: BMO Field valmistui vuonna 2007 kaupungin keskustan länsipuolelle, Ontariojärven rannalla sijaitsevalle Exhibition Placen alueelle. Täsmälleen samalla paikalla on aikaisemmin toiminut neljä vanhempaa stadionia. Niistä viimeisin oli vuonna 1999 purettu Exhibition Stadium, joka toimi muun muassa baseballjoukkue Toronto Blue Jaysin kotikenttänä. BMO Fieldillä on pelattu vuoden 2007 jalkapallon alle 20-vuotiaiden MM-kilpailujen otteluita ja se on yksi naisten alle 20-vuotiaiden MM-kilpailujen näyttämöistä vuonna 2014. Stadionilla tullaan pelaamaan myös vuoden 2015 naisten MM-lopputurnauksen otteluita.


title: Sadaaki Akamatsu

text: Sadaaki Akamatsu (jap. 赤松 貞明 Akamatsu Sadaaki?, 30. heinäkuuta 1910 Kochin prefektuuri - 22. helmikuuta 1980) oli japanilainen hävittäjälentäjä. Akamatsun isä oli meteorologi. Hän liittyi laivastoon 1928, aloitti laivastopilotin opinnot 1930 ja valmistui lentäjäksi 1932.


title: Sadaaki Akamatsu

text: Aliluutnantti Akamatsu palveli useilla Keisarillisen Japanin laivaston lentotukialuksilla, näistä ainakin Akagilla, Kagalla, Ryujolla sekä Soryulla. Hän lensi Mitsubishi A6M Reisenillä eli "Zero"lla. Akamatsun nimi tarkoittaa punamäntyä, joten häntä kutsuttiin "Matsu-chan"iksi, taikka lyhennetysti "Matchan"iksi. Hän itse piti "Temei"-lempinimestä. Sodan myöhemmissä vaiheissa hän lensi maatukikohdista käsin ja osallistui Japanin kotisaarten ilmapuolustukseen. Akamatsu käytti Mitsubishi J2M Raiden -hävittäjäkonetta, jolla onnistui saavuttamaan kohtalaisia tuloksia. Hänen vahvistettiin tehneen useita F6F Hellcatin (jopa 4 ilmavoittoa tästä tyypistä saman päivän kuluessa), B-29:n ja P-51 Mustangin pudotuksia. Sadaaki Akamatsulle varmennettiin 27 vihollisen lentokoneen tehtyä pudotusta sekä yli 8 000 lentotuntia.


title: Sadaaki Akamatsu

text: Vanhaa ystäväänsä tukeakseen entiset lentäjätoverit hankkivat Akamatsulle sodan jälkeen Piper-pienkoneen. Muutaman vuoden kuluttua hän kuitenkin myi koneen, ja rahat menivät juomiseen. Jo sodan aikana Sadaaki Akamatsu oli tunnettu erinäisistä kolttosista, kuten kepposistaan ja rähinöinneistään. Päihtyneenä esiintyessään Akamatsu usein liioitteli ilmavoittojensa lukumäärää. Hänen sotilasarvonsa alennettiin kerran sodan aikana. Viimeisinä aikoinaan yritti Sadaaki Akamatsu pyörittää pientä kahvilaa kotiprefektuurissaan. Akamatsu menehtyi vuonna 1980 keuhkokuumeeseen, yksinäisenä, syvästi alkoholisoituneena ja katkerana.


title: Egyptinarabia

text: Egyptinarabia eli masri on puhekieli, jota puhutaan Egyptissä. Puhekieli ei ole standardoitu kieli, vaan Egyptin virallinen kieli on standardiarabia. Egyptissä vallitsee siis diglossia.


title: Egyptinarabia

text: Egyptin puhekieli on hyvin tunnettu murre myös muissa arabiankielisissä maissa, sillä egyptiläisiä elokuvia ja televisio-ohjelmia katsotaan laajalti maan rajojen ulkopuolella. Muun muassa Disney jälkiäänitti elokuvansa Egyptin puhekielelle vuoteen 2013 asti, kunnes vaihtoi kieleksi standardiarabian.


title: Miessaari

text: Miessaari () on 61 hehtaarin laajuinen saari Espoon edustalla. Se on ollut asevoimien käytössä vuodesta 1915, jolloin sinne alettiin rakentaa Krepost Sveaborgin merilinnoitteita. Nykyään sitä hallinnoi puolustusvoimat, ja siksi maihinnousuun saarelle tarvitaan lupa. Ennen linnoitustoimintaa Miessaaressa on ollut myös asutusta.


title: Miessaari

text: Saaren ainakin 1600-luvulta lähtien käytetty ruotsinkielinen nimi "Karlö" on voinut viitata Ruotsin kruunun palveluksessa olleisiin sotilaisiin (ruots. "karlar"). Nimi suomennettiin 1900-luvun alulla "Miessaareksi".


title: Miessaari

text: Miessaari on Espoon itäisen saariston suurin saari. Sen pinta-ala on 61 hehtaaria. Saaren ja rannikon väliin jäävää selkää kutsutaan Miessaarenseläksi, ja saaren erottaa sen pohjoispuolella olevista saarista Flakaholmssundet-niminen salmi. Miessaaren itäpuolella on Pikku Miessaari.


title: Miessaari

text: Miessaaren luonto on sisä- ja ulkosaariston välistä siirtymävyöhykettä. Pohjoisrannikko edustaa suojaista sisäsaaristoa, kun eteläranta edustaa puolestaan enemmän väli- ja ulkosaaristoa. Eteläosan kangasmetsissä kasvaa yleisesti variksenmarjaa ja ruohokanukkaa. Luontoarvoltaan huomattavia ovat etelärannan ja viereisen Pikku Miessaaren rantabiotoopit ja vanhat tervaleppävaltaiset kosteat lehdot. Niistä on löytynyt monia huomionarvoisia kasvilajeja. Nisäkkäistä Miessaarella on havaittu supikoiria, mäyriä, kettuja, metsäkauriita ja lepakoita.


title: Miessaari

text: Vanhin maininta Miessaaresta on vuodelta 1618. Maakirjan mukaan se oli yhteisomistuksessa oleva kruunun saari. Sen ensimmäinen omistaja oli rykmenttiupseeri Hans Floor, joka sai sen, kun se yhdistettiin 1687 Floorin omistamaan Storsin tilaan. Kirkonkirjojen mukaan Miessaaren ensimmäinen lapsi syntyi 1779.


title: Miessaari

text: Karl Gustaf Ekebomin vuonna 1872 julkaiseman kartan mukaan saaressa oli Pukkisaaren ja Flakaholmenin välisen suojaisen salmen rannassa viitisen asuinrakennusta ja kaksi laivalaituria. Pukkisaareen johti lisäksi silta. Miessaaren lounaiskärkeen oli merkitty tiilitehdas, mutta sen toiminnasta ei ole mitään tietoja. Miessaari myytiin 1877 helsinkiläiselle raatimiehelle Johan Alexander Söderströmille, joka rakennutti sinne useita kevähuviloita.


title: Miessaari

text: Monet lähteet toteavat Venäjän pakkolunastaneen Miessaaren ja viereisen Pyöräsaaren ensimmäisen maailmansodan aikana rannikkotykistövaruskunnan perustamista varten. Tämä lienee tosin väärinkäsitys, sillä asiakirjalähteet eivät tue väitettä. Saaren linnoittaminen liittyi suurempaan linnoitusprojektiin, jonka puitteissa oli rakennettu maa- ja merilinnoitteita Helsingin ympäristöön. Saaren linnoitustyöt käynnistyivät huhtikuussa 1915, kun sen korkeimmalle kohdalle saaren keskiosassa alettiin rakentaa betonista meririntaman patteria nro 40. Patterin rakennustyöt keskeytyivät tosin jo elokuussa 1915 Viaporin kommendantin käskyllä. Keskeytyksen taustalla oli ilmeisesti varojen hupeneminen ja maarintaman laajentuminen. Työt jatkuivat kuitenkin myöhemmin, ja Miessaaren linnoitteet saatiin valmiiksi vuonna 1917. Patteri sai aseistuksekseen neljä Canet-tykkiä, joiden rintamasuunta oli kaakkoon ja ampumaetäisyys noin 13–14 kilometriä. Rintasuojassa on kaksi hissihuonetta ja keskushuone tykkipareja varten. Patterin kummassakin päässä oli tulenjohtotorni, ja torneja yhdisti 215 metriä pitkä ja metrin leveä tunneli. Patterille rakennettiin mukulakivitie saaren pohjoisosasta. Miessaaren ja Pyöräsaaren välille rakennettiin silta.


title: Miessaari

text: Miessaareen rakennettiin myös kallioon louhittuja miehistö- ja ammussuojia, kasarmi, keittiö- ja ruokailurakennukset, kaivo, käymälä ja liitereitä. Venäläiset olivat aloittaneet myös kallioon louhitun suojahuonein varustetun valonheitinaseman rakentamisen, mikä ei ehtinyt kuitenkaan valmistua ennen heidän lähtöään. Suomalaiset rakensivat aseman myöhemmin valmiiksi.


title: Miessaari

text: Venäläiset rakensivat saarelle vuonna 1915 myös yhden maarintaman tykkipatterin, jonka rintamasuunta oli mantereelle päin. Maavalleista rakentuvassa patterissa oli kuusi 152 millimetrin tyypin 1877 -tykkiä, jotka sijaitsivat 24 metrin etäisyydellä toisistaan. Jokaista tykkipatteria varten oli oma puinen miehistökorsunsa kahdeksalla laverilla. Miehistökorsujen lisäksi patteria varten rakennettiin yksi upseerikorsu.


title: Miessaari

text: Miessaari kuului Krepost Sveaborgin merilinnoitteiden ulomman linjan tykkipattereihin. Krepost Sveaborgin maa- ja meririntamat yhdistyivät saarella saumattomasti toisiinsta.


title: Miessaari

text: Miessaaren linnakkeen tykit poistettiin käyttökunnosta muun merilinnakkeen tavoin sisällisodan ja ensimmäisen maailmansodan lopulle ajoittuneen ajanjakson aikana. Tykkien lukkojen purkamisen teki parista kymmenestä suomalaisesta Kone- ja Siltarakennus Oy:n työntekijästä koostunut komennuskunta. Toiminnalle oli kuitenkin ilmeisesti venäläisen päällystön hyväksyntä, sillä linnoituksen komentaja Nikolai Balzam kirjoitti Helsingin venäjänkielisessä Russki vestnik -lehdessä toimenpiteen olleen Venäjän korkeimman laivastopääesikunnan välittömän ohjeen mukainen, ja että sen tavoitteena oli ”ettei yksikään taistelevista osapuolista pystyisi patterit kaappaamalla tulittamaan kaupunkia”. Sodan päätyttyä valkoiset tahot pyrkivät rakentamaan tapahtuneesta sankarimyytin, jonka mukaan Kone- ja Siltarakennus Oy:n insinööri Allan Staffans olisi miehineen huiputtanut linnaketta hallinnoineita venäläisiä aina ylintä päällystöä myöten. Hufvudstadsbladet kirjoitti muun muassa heti sodan jälkeen, että tykkipatterit olisi purettu väärennetyn valtakirjan turvin. Lehden mukaan Staffans oli lisännyt kirjoituskoneellaan linnoituksen työkomentajan antamaan kulkulupaan valtuutuksen lukkojen purkamiseen.


title: Miessaari

text: Riippumatta siitä, kenen käskystä lukkojen purkaminen lopulta tehtiin, oli toimenpide oli Brest-Litovskin rauhansopimuksen ja Venäjän Itämeren-laivaston saksalaisille antamien lupausten mukainen. Purkamisella saavutettiin haluttu tulos, sillä mikään osapuoli ei onnistunut käyttämään linnoituksen tykkejä kevään 1918 aikana.


title: Miessaari

text: Saksalaiset valtasivat Helsingin huhtikuussa 1918, ja kaupunki siirtyi valkoisten hallintaan. Syntyi tarve uusille vankileireille, jolle Helsingin seudun sotavangeiksi jääneet punaiset voitaisiin sijoittaa. Vankiloita perustettiin muun muassa Suomenlinnaan ja Santahaminaan. Miessaari toimi työsiirtolana useiden muiden Helsingin edustan saarten tavoin; sinne oli sijoitettuna 30 vankia syksyllä 1918. Vankien määrä oli pudonnut enää viiteen marraskuussa 1918. Miessaaren linnake ja sen kuuden tuuman tykeillä aseistettu patteri oli liitetty Suomenlinnan Rannikkotykistöpataljoonaan jo syksyllä 1918. Saareen oli alkuun sijoitettu vartiomiehistö, kunnes patteri saatiin myöhemmin täyteen miehitykseen. Saaren tykistöpatteri päätettiin pitää käytössä kevällä 1926 valmistuneessa Yleisesikunnan rannikkotykistön kokonaissuunnitelmassa.


title: Miessaari

text: Saaren omistustilanne oli edelleen epäselvä sisällissodan päätyttyä, sillä venäläiset eivät olleet pakkolunastaneet sitä linnoituksen rakentamisen yhteydessä. Suomen valtio osti Miessaaren ja Pikku Miessaaren saarilla sijainneet palstatilat Johan ja Hilma Söderströmin perillisiltä marraskuussa 1920. Miessaaresta oli myös ennen ensimmäistä maailmansotaa myyty muutamia huvilatontteja pitkillä vuokrasopimuksilla. Valtio lunasti ainakin yhden tällaisen tontin rakennuksineen 1920-luvulla. Valtion ostamien saarten hallinta siirtyi puolustusvoimille. Olarsbyn ja Kvisbackan kylien alueilla sijaitsevia jakamattomia, Miessaarta ympäröineitä vesialuita alettiin jakaa vuonna 1938, mutta jako valmistui vasta jatkosodan aikana.


title: Miessaari

text: Miessaarta on vuosien saatossa käytetty sekä vartiolinnakkeena että rannikkojääkärien koulutussaarena. Saarelle valmistui 1964 kaksitykkinen järeä 203 millimetrin patteri. Sinne sijoitettiin 1980-luvulla Helsingin ilmapuolustuksen ohjuspatteri ja 1990-luvulla 130 mm rannikkotykkipatteri. Tykkipatterilla on toteutettu yhdet ammunnat niiden perushuollon jälkeen joulukuussa 2001.


title: Miessaari

text: Miessaari on Suomenlahden meripuolustusalueen vartiolinnake, jonka tarkoituksena olisi kriisin aikana suojata Pääkaupunkiseutua sinne kohdistuvilta hyökkäyksiltä. Saarella on merivoimien raskaita 130 TK -tykkejä, johtamistiloja sekä Pääkaupunkiseudun joukoille tarkoitettua materiaalia ja räjähteitä. Saarella työskentelee jatkuvasti vartio- ja varastohenkilöstöä, minkä lisäksi sitä käytetään myös varusmiesten, reserviläisten ja henkilökunnan koulutusalueena.


title: Miessaari

text: Miessaari ja sen itäpuolella sijaitseva Pikku Miessaari ovat Espoon saariston ainoat puolustusvoimien hallinnoimat saaret. Niiden suunniteltiin pysyvän samassa käytössä vuonna 2015 valmistuneessa saariston osayleiskaavassa. Saarelle rakennetut ensimmäisen maailmansodan aikaiset merilinnoituslaitteet ovat osin säilyneet varsin hyvin, sillä saaret ovat edelleen puolustusvoimien hallussa, mikä on rajoittanut niillä liikkumista.


title: Wet (kappale)

text: Wet on hip hop-artisti Snoop Doggin johdantosingle hänen yhdenneltätoista, Doggumentary-studioalbumilta. Kappaleen alkuperäisen version tuotti The Cataracs. "Wet" saavutti Hot R&B/Hip-Hop Songs-listan 40.-, Hot Rap Songs-listan 18.- sekä Bubbling Under Hot 100 Singles -listan 13. sijan. Kappaleen seuraajan nimeltään "Sweat" julkaisi ranskalainen DJ-tuottaja David Guetta 4. maaliskuuta 2011.


Jalkapallon alle 19-vuotiaiden naisten Euroopan-mestaruuskilpailut 2013 pelattiin 19.–31. elokuuta 2013 Walesissa. Kyseessä olivat järjestyksessään 16. alle 19-vuotiaiden EM-kilpailut. Mestaruuden voitti Ranska.


title: Jalkapallon alle 19-vuotiaiden naisten Euroopan-mestaruuskilpailut 2013

text:
Turnaukseen osallistui kahdeksan joukkuetta, jotka oli jaettu kahteen neljän joukkueen alkulohkoon. EM-kilpailujen neljä parasta saivat paikan elokuussa 2014 Kanadassa pelattaviin alle 20-vuotiaiden MM-lopputurnaukseen.6 maalia:
5 maalia:


title: Vaihtoesteröinti

text: Vaihtoesteröinti eli transesteröinti on kemiallinen reaktio, jossa esterin orgaaninen ryhmä R vaihdetaan toiseen orgaaniseen ryhmään R" esterin ja alkoholin välisellä reaktiolla. Reaktio vaatii tyypillisesti katalyytikseen hapon tai emäksen. Vaihtoesteröinnillä on synteettisen hienokemianteollisuuden tuotteiden lisäksi useita muitakin tärkeitä sovellutukskohteita muun muassa polymeeri- ja biopolttoaineteollisuudessa.


title: Vaihtoesteröinti

text: Vaihtoesteröinti tapahtuu alkoholin ja esterin välisenä reaktiona. Reaktiota katalysoivat sekä hapot että emäkset ja reaktiomekasnismi riippuu käytettävästä katalyytistä. Happokatalyytteinä voidaan käyttää proottisia happoja kuten rikkihappoa, p-tolueenisulfonihappoa tai happamia ioninvaihtoon käytettäviä hartseja tai Lewis-happoja kuten harvinaisten maametallien, sinkin, tinan ja titaanin komplekseja. Vaihtoesteröinnin mekasnimi muistuttaa paljon esterin hydrolyysin mekanismia. Happokatalysoidussa vaihtoesteröinnissä esterin karboksyyliryhmän happiatomi protonoituu, tehden karbonyyliryhmästä elektrofiilisemman. Nukleofiilinen alkoholi reagoi karbonyyliryhmän kanssa muodostaen tetraedrimäisen välivaiheen, joka hajoaa muodostaen uuden esterin ja alkoholin.


title: Vaihtoesteröinti

text: Emäskatalysoidussa vaihtoesteröinnissä emäs muodostaa alkoholista nukleofiilisemman alkoksidin. Alkoksidi reagoi esterin karbonyyliryhmän hiiliatomin kanssa muodostaen tetraedrimäisen välivaiheen, joka hajoaa vaihtoiesteröinnin tuotteiksi.


title: Vaihtoesteröinti

text: Vaihtoesteröinti on tasapainoreaktio ja hyvän saannon aikaansaamiseksi ja tasapainon ajamiseksi tuotteiden puolelle on usein katalyytin lisäksi käytettävä toisen tuotteen poistamista reaktioseoksesta. Vaihtoesteröitäessä metyyli- ja etyyliestereistä muodostuu alhaisessa lämpötilassa haihtuvaa metanolia tai etanolia, jotka voidaan tislata pois reaktioseoksesta.


title: Vaihtoesteröinti

text: Vaihtoesteröinnillä voidaan tuottaa useita estereitä, joita käytetään joko sellaisenaan tai muiden yhdisteiden valmistamiseen. Suuressa mittakaavassa vaihtoesteröintiä käytetään muun muassa polymeeriteollisuudessa, kuten valmistettaessa polyetyleenitereftalaattia dimetyylitereftalaatin ja glykolin välisellä vaihtoesteröinnillä. Menetelmää käytetään myös diolien ja karbonaattiestereiden välisissä reaktioissa, joissa muodostuu polykarbonaatteja.


title: Vaihtoesteröinti

text: Vaihtoesteröinti on myös tärkeässä osassa biodieselien valmistusta. Biodieseliä valmistetaan triglyserideistä, joissa glyseroliin on esteröitynyt pitkäketjuisia rasvahappoja. Biodieselin valmistuksessa triglyseridit reagoivat emäksisissä olosuhteissa esimerkiksi natriumhydroksidin katalysoimana muodostaen rasvahappometyyliestereitä, joita käytetään biopolttoaineina. Katalyytteinä voidaan käyttää myös happoja, mutta niiden haittapuolena on usein selvästi emäskatalysoitua reaktiota pienempi reaktionopeus.


title: Saint-Rémy-de-Provence

text: Saint-Rémy-de-Provence on kunta Kaakkois-Ranskassa Bouches-du-Rhônen departementissa Provence-Alpes-Côte d’Azurin alueella. Se on ollut asuttuna jo antiikin ajoista lähtien. Kunnan tärkein nähtävyys onkin roomalaisten rakentaman Glanumin kaupungin rauniot.


title: Malediivien rufiyaa

text: Malediivien rufiyaa on Malediivien rahayksikkö. Se jakaantuu 100 laariin.


title: Luukkaansalmen silta

text: Luukkaansalmen silta on Saimaan syväväylän ylittävä silta Lappeenrannassa.


title: Luukkaansalmen silta

text: Silta sijaitsee Kaukaanselän itäpuolella Lauritsalan ja Kaukaan kaupunginosien rajalla olevan Luukkaanniemen ja Hyötiönsaaren välillä. Sillalla kulkee Taipalsaaren Vehkataipaleelle johtava yhdystie 4081 sekä yhdistetty pyörätie ja jalkakäytävä.


title: Luukkaansalmen silta

text: Sillan suunnitteli Insinööritoimisto Pontekin Juhani Hyvönen vuonna 1988, ja se rakennettiin vuosina 1988–1989. Se on rakenteeltaan liittopalkkisilta. Sillan pituus on 433 metriä, alituskorkeus 25 metriä ja keskiaukon jännemitta 120 metriä. Silta peruskorjattiin vuonna 2014.


title: Luukkaansalmen silta

text: Silta korvasi valmistuessaan Pappilansalmen lossin.


title: Omnipresent

text: Omnipresent on yhdysvaltalaisen teknisen death metalin yhtyeen Originin kuudes studioalbumi. Se julkaistiin 4. heinäkuuta 2014 levymerkillä Nuclear Blast.


title: Omnipresent

text: Albumi ylsi 10. sijalle Billboardin "Top New Artist Albums" -listalla.


title: Inked in Blood

text: Inked in Blood on yhdysvaltalaisen death metal -yhtye Obituaryn yhdeksäs studioalbumi. Se julkaistiin 28. lokakuuta 2014 levymerkillä Gibtown Music/Relapse Records.


title: Topographie des Terrors

text: Topographie des Terrors (”Terrorin topografia”) on Berliinin keskustassa sijaitseva museo, joka esittelee natsihallinnon hirmutekoja. Se sijaitsee Niederkirchnerstrassen (entinen Prinz-Albrecht-Strasse) ja Wilhelmstrassen varrella Kreuzbergin kaupunginosassa, aivan Potsdamer Platzin lähellä. Samalla paikalla sijaitsi aikanaan SS:n ja Gestapon päämaja. Aivan sen vieressä on taidehistoriaa esittelevä Martin-Gropius-Bau-museo. Museo on toiminut vuodesta 1987 pysyvänä ulkoilmanäyttelynä, mutta vuodesta 2010 alkaen sillä on ollut myös oma näyttelyrakennus.


title: Topographie des Terrors

text: Museon ulkoilmanäyttely toimii osin katutason alapuolella, ja siihen kuuluu tuhoutuneista rakennuksista säilyneitä perustuksia ja kellaritiloja. Mukana on myös 200 metrin pituinen säilytetty pätkä Berliinin muuria, joka kulki aivan tämän korttelin vierestä. Idea museon perustamisesta syntyi väliaikaiseksi tarkoitetusta näyttelystä, joka järjestettiin vuonna 1987 Berliinin kaupungin 750-vuotisjuhlien yhteydessä. Museota pitää yllä erityinen säätiö, jonka Berliinin kaupungin senaatti perusti tammikuussa 1992 tehdyllä päätöksellä, ja joka aloitti toimintansa huhtikuussa 1995. Säätiön tehtäväksi on määritelty välittää tietoa kansallissosialismista ja sen rikoksista, ja se ylläpitää myös Niederschöneweiden kaupunginosassa toimivaa pakkotyöleirimuseota.


title: Topographie des Terrors

text: Gestapon, SS:n, RSHA:n ja muiden natsien turvallisuuselinten pahamaineisena päämajana toimi silloinen Prinz-Albrecht-Strasse 8. Rakennukset vaurioituivat toisessa maailmansodassa, ja ne tuhottiin sodan jälkeen. Kylmän sodan aikana paikka jäi Länsi-Berliinin puolelle, mutta aivan rajavyöhykkeen tuntumaan, sillä Berliinin muuri kulki suoraan sen edestä Niederkirchnerstrassea pitkin. Alue jäi pitkäksi aikaa joutomaaksi. Kiinnostus historiallisesti merkittävän paikan museoimiseen alkoi kasvaa 1970-luvulla. Ensimmäinen museohanke peruttiin vuonna 1984, mutta sen sijaan järjestettiin mainittu näyttely vuonna 1987. Suuren suosionsa vuoksi näyttely päätettiin muuttaa pysyväksi. Paikalle aiottiin rakentaa myös ”dokumentaatiokeskukseksi” kutsuttu museorakennus, mutta rakennustyöt keskeytettiin kahden vuoden jälkeen vuonna 1999 kustannussyistä. Hanke käynnistettiin uudella arkkitehtuurikilpailulla vuonna 2005, ja kolmen vuoden rakennustöiden jälkeen Ursula Wilmsin ja Heinz W. Hallmannin suunnittelema näyttelyrakennus avattiin toukokuussa 2010.


title: Alpro

text: Alpro on belgialainen elintarvikealan yritys, joka on erikoistunut soijaan perustuviin tuotteisiin. Alpro tuottaa soijasta maitoa, jogurtteja, jälkiruokia, tofua, kermaa ja levitteitä. Niitä myydään tuotemerkeillä Alpro soya ja Provamel. Perustettaessa vuonna 1980 Alpro kuului Vandemoortele nv -konserniin. Se myytiin Dean Foodsille vuonna 2009.


title: Alpro

text: Vuonna 2009 Alprolla oli noin 750 työntekijää, nettomyynti 260 miljoonaa euroa ja viisi tuotantolaitosta Belgiassa, Britanniassa, Ranskassa ja Alankomaissa.


title: Nurmi

text: Nurmi yleisnimenä voi tarkoittaa seuraavia:


title: Ala-Dibangin laakson piirikunta

text: Ala-Dibangin laakson piirikunta (, ) on yksi Intian Arunachal Pradeshin osavaltion 17 piirikunnasta. Piirikunta rajautuu pohjoisesta Dibangin laakson piirikuntaan, lännestä Ylä-Siangin ja Itä-Siangin piirikuntiin, idästä Lohitin piirikuntaan ja etelästä Assamiin.


title: Ala-Subansirin piirikunta

text: Ala-Subansirin piirikunta (, ) on yksi Intian Arunachal Pradeshin osavaltion 17 piirikunnasta. Piirikunta rajautuu pohjoisesta Kurung Kumeyn ja Ylä-Subansirin piirikuntiin, etelästä Papumparen piirikuntaan ja idästä Länsi-Siangin piirikuntaan ja Assamiin.


title: Anjaw’n piirikunta

text: Anjaw’n piirikunta (, ) on yksi Intian Arunachal Pradeshin osavaltion 17 piirikunnasta. Piirikunta rajautuu lännestä Lohitin piirikuntaan, etelästä Changlangin piirikuntaan, idästä Myanmariin ja pohjoisesta Kiinaan.


title: Changlangin piirikunta

text: Changlangin piirikunta (, ) on yksi Intian Arunachal Pradeshin osavaltion 17 piirikunnasta. Se rajautuu etelästä ja idästä Myanmariin, pohjoisesta Lohitin ja Anjaw’n piirikuntiin ja lännestä Tirapin piirikuntaan ja Assamiin.


title: Dibangin laakson piirikunta

text: Dibangin laakson piirikunta (, ) on yksi Intian Arunachal Pradeshin osavaltion 17 piirikunnasta. Se rajautuu pohjoisesta ja idästä Kiinaan, etelästä Ala-Dibangin laakson piirikuntaan ja lännestä Ylä-Siangin piirikuntaan.


title: Itä-Kamengin piirikunta

text: Itä-Kamengn piirikunta (, ) on yksi Intian Arunachal Pradeshin osavaltion 17 piirikunnasta. Se rajautuu pohjoisesta Kiinaan, etelästä Assamiin, lännestä Länsi-Kamengin piirikuntaan ja idästä Kurung Kumeyn ja Papumparen piirikuntiin.


title: Itä-Siangin piirikunta

text: Itä-Siangin piirikunta (, ) on yksi Intian Arunachal Pradeshin osavaltion 17 piirikunnasta. Se rajautuu lännestä Länsi-Siangin piirikuntaan, pohjoisesta Ylä-Siangin piirikuntaan, idästä Ala-Dibangin laakson piirikuntaan ja etelästä Assamiin.


title: Kurung Kumeyn piirikunta

text: Kurung Kumeyn piirikunta (, ) on yksi Intian Arunachal Pradeshin osavaltion 17 piirikunnasta. Se rajautuu koillisesta Ylä-Subansirin piirikuntaan, kaakosta Ala-Subansirin ja Papumparen piirikuntiin, lounaasta Itä-Kamengin piirikuntaan ja luoteesta Kiinaan.


title: Lohitin piirikunta

text: Lohitin piirikunta (, ) on yksi Intian Arunachal Pradeshin osavaltion 17 piirikunnasta. Se rajautuu pohjoisesta Ala-Dibangin laakson piirikuntaan, idästä Anjaw’n piirikuntaan, etelästä Changlangin piirikuntaan ja lännestä Assamiin.


title: Tarascon

text:
Tarascon on kunta Kaakkois-Ranskassa Bouches-du-Rhônen departementissa Provence-Alpes-Côte d’Azurin alueella. Se sijaitsee Rhônejoen varrella. Kunnan huomattavin nähtävyys on sen linna Château de Tarascon, jonka rakennutti Napolin kuningas René d'Anjou 1400-luvun alussa. Kaupungissa oleva Pyhän Martan kirkko ("Église Sainte-Marthe de Tarascon") on omistettu Pyhälle Martalle, joka auttoi legendan mukaan kaupunkilaisia tuhoamaan seudulla kauhua herättäneen lohikäärme Tarasquen.
Kirjailija Alphonse Daudet kirja Tarasconin Tartarin ("Tartarin de Tarascon") on tehnyt kuntaa tunnetuksi.


title: Länsi-Kamengin piirikunta

text: Länsi-Kamengin piirikunta (, ) on yksi Intian Arunachal Pradeshin osavaltion 17 piirikunnasta. Se rajautuu pohjoisesta Tawangin piirikuntaan, lännestä Bhutaniin, etelästä Assamiin ja idästä Itä-Kamengin piirikuntaan.


title: Länsi-Siangin piirikunta

text: Länsi-Siangin piirikunta (, ) on yksi Intian Arunachal Pradeshin osavaltion 17 piirikunnasta. Se rajautuu pohjoisesta Kiinaan, idästä Ylä-Siangin ja Itä-Siangin piirikuntiin, etelästä Assamiin ja lännestä Ylä-Subansirin ja Ala-Subansirin piirikuntiin.


title: Papumparen piirikunta

text: Papumparen piirikunta (, ) on yksi Intian Arunachal Pradeshin osavaltion 17 piirikunnasta. Se rajautuu etelästä ja idästä Assamiin, lännestä Itä-Kamengin piirikuntaan ja pohjoisesta Kurung Kumeyn ja Ala-Subansirin piirikuntiin.


title: Tawangin piirikunta

text: Tawangin piirikunta (, ) on yksi Intian Arunachal Pradeshin osavaltion 17 piirikunnasta. Se rajautuu etelästä ja lännestä Bhutaniin, pohjoisesta Kiinaan ja idästä Länsi-Kamengin piirikuntaan.


title: Ylä-Siangin piirikunta

text: Ylä-Siangin piirikunta (, ) on yksi Intian Arunachal Pradeshin osavaltion 17 piirikunnasta. Se rajautuu pohjoisesta Kiinaan, lännestä Länsi-Siangin piirikuntaan, etelästä Itä-Siangin piirikuntaan ja idästä Dibangin laakson ja Ala-Dibangin laakson piirikuntiin.


title: Ylä-Subansirin piirikunta

text: Ylä-Subansirin piirikunta (, ) on yksi Intian Arunachal Pradeshin osavaltion 17 piirikunnasta. Se rajautuu pohjoisesta Kiinaan, etelästä Kurung Kumeyn ja Ala-Subansirin piirikuntiin ja idästä Länsi-Siangin piirikuntaan.


title: São Tomén ja Príncipen dobra

text: São Tomén ja Príncipen dobra on São Tomén ja Príncipen rahayksikkö, joka on ollut käytössä vuodesta 1977 lähtien. Se jakaantuu 100 cêntimosiin.


title: Longdingin piirikunta

text: Longdingin piirikunta () on yksi Intian Arunachal Pradeshin osavaltion 17 piirikunnasta. Se rajautuu pohjoisesta Assamiin, lännestä Nagalandiin, etelästä Myanmariin ja idästä Tirapin piirikuntaan.


title: Longdingin piirikunta

text: Vuonna 2012 perustettu Longding on nuorin Arunachal Pradeshin piirikunnista. Sen alue kuului aikaisemmin Tirapin piirikuntaan.


title: Tirapin piirikunta

text: Tirapin piirikunta (, ) on yksi Intian Arunachal Pradeshin osavaltion 17 piirikunnasta. Se rajautuu idästä Changlangin piirikuntaan, pohjoisesta Assamiin, etelästä Myanmariin ja lännestä Longdingin piirikuntaan.


title: Tirapin piirikunta

text: Tirapin piirikunnassa oli vuoden 2011 väestönlaskennassa 111 975 asukasta. Lukema sisältää asukkaat Longdingin piirikunnasta, jonka alue kuului vuoteen 2012 asti Tirapin piirikuntaan.


title: Ahti Taskinen

text: Teuvo Ahti Taskinen (s. 31. maaliskuuta 1937 Viipuri) on suomalainen sisustusarkkitehti, joka tunnetaan erityisesti huonekalujen suunnittelijana. Hänen tunnetuin tuotteensa on vuodesta 1979 tuotannossa ollut "Vitriini"-kirjahyllyjärjestelmä.


title: Ahti Taskinen

text: Ahti Taskinen syntyi Viipurissa taidemaalari Matti Taskisen poikana. Hän valmistui sisustusarkkitehdiksi Taideteollisuusopistosta 1963. Hän työskenteli aluksi Askon kalustesuunnittelijana ja sitten 1960-luvun puolivälissä huonekaluliikeketju Kaluste-Yhtymän taiteellisena johtajana. Vuodesta 1966 hänellä on ollut oma suunnittelutoimisto. Vuosina 1982–1996 hänellä oli Helsingissä myös sisustusmyymälä Proforma Oy.


title: Ahti Taskinen

text: Vuosina 1970–1978 Taskinen opetti Taideteollisessa korkeakoulussa ja toimi 1976–1978 vierailevana professorina Cincinnatin yliopistossa Yhdysvaltojen Ohiossa.


title: Ahti Taskinen

text: Ahti Taskinen on suunnitellut huonekaluja muun muassa Askolle, Iskulle, Sopelle, Lepokalustolle, Peem Oy:lle, Myrskylä Oy:lle, Niemen tehtaille, Kalusto-Kolmiolle ja ruotsalaiselle Ulfertsille. Hänen tunnetuimpia suunnittelutöitään ovat Suomen markkinoiden ensimmäinen kulmasohva "Hacienda" (1964), "Igor"-moduulisohva (1966), "Easy"-vuodetuoli (1969), lastenkalusto "Muksu" (Suosituin huonekalu, "Avotakka"-lehti 1978), "Vitriini-" (1979) ja "Collect"-kirjahyllyt (Vuoden huonekalu, Avotakka 1983) ja "Basic"-toimistokalustesarja (1985).


title: Don’t Care

text: Don't Care on yhdysvaltalaisen death metal -yhtye Obituaryn EP-levy. Se julkaistiin vuonna 1994 levymerkillä Roadrunner Records.


title: Loco

text: Loco on saksalaisen Dj-tuottaja DJ Manianin kappale hänen "Welcome to the Club"-studioalbumilta. Sen julkaisi Zooland Records sekä fyysisenä että digitaalisesti ladattavana singlenä 7. heinäkuuta 2010. Kappaleen on säveltänyt Tony Cornelissen ja tuottanut Manuel "Manian" Reuter sekä Yann Preifer. Kappaleeseen liittyvä virallinen musiikkivideo julkaistiin 28. heinäkuuta 2010. Kappale ei päässyt lainkaan listoille.


title: Loco

text: Digitaalinen lataus


title: Kaluste-Yhtymä

text: Kaluste-Yhtymä Oy oli suomalainen huonekaluliikkeiden ketju, joka perustettiin vuonna 1959 ja lakkautettiin vuonna 1991, jolloin useimmat siihen kuuluneet liikkeet jatkoivat yhteistyötään kansainvälisen Europa Möbel -ketjun jäseninä.


title: Kaluste-Yhtymä

text: Kaluste-Yhtymä perustettiin parantamaan yksityisten huonekaluliikkeiden ja huonekaluvalmistajien kilpailukykyä Askon ja Iskun omia myymälöitä ja kaupan keskusliikkeiden kalustemyymälöitä (kuten OTK-laista Sotkaa) vastaan tehostamalla ostotoimintaa ja markkinointia.


title: Kaluste-Yhtymä

text: Suurimmillaan 1960-luvun lopulla Kaluste-Yhtymään kuului satakunta huonekaluliikettä ja parikymmentä valmistajaa, muun muassa Sopenkorpi Oy, Lepokalusto Oy, Loppi Oy, Myrskylä Oy, Tuomikaluste, Jalmari Vaara ja Peem Oy. 1970-luvun puolivälissä ketjuun kuului 22 suurta kalustehallia, 16 keskikokoista myymälää ja kymmenkunta pientä huonekalukauppaa, ja niiden yhteiseksi markkinaosuudeksi arveltiin 30 prosenttia.


title: Xonia

text: Xonia, oikealta nimeltään Loredana Sachelaru, (s. 25. kesäkuuta 1989) on romanialainen laulaja, lauluntekijä, näyttelijä ja tanssija. Hän syntyi Australian Melbournessa romanialaisvanhemmille. Edistääkseen uraansa hän otti nuorena ”Xonian” kutsumanimekseen.


title: Islam: Taskusanakirja

text: Islam: Taskusanakirja on vuonna 2001 ilmestynyt Jaakko Hämeen-Anttilan lyhyt tietokirja islamista. Teoksen kustansi Basam Books ja sen on ensimmäinen suomenkielinen hakuteos islamista.


title: Islam: Taskusanakirja

text: Sanakirja syntyi Hämeen-Anttilan mukaan nopeasti syyskuun 11. päivän iskujen jälkeen täyttämään epätietoisuutta islamia koskevien termien suhteen. Sanakirja sisältää 37 islamilaista termiä lyhyesti selitettynä ja yksitoista artikkelia islamin keskeisistä aihepiireistä. Myöhemmin Hämeen-Anttila on julkaissut laajemman "Islamin käsikirjan".


title: Batman (vuoden 1966 elokuva)

text: Batman on vuonna 1966 julkaistu supersankarielokuva, joka perustuu samannimiseen televisiosarjaan. Elokuva on ensimmäinen Batmanistä tehty elokuva.


title: Batman (vuoden 1966 elokuva)

text: Elokuvalla on Rotten Tomatoes-sivustolla 80 prosentin arvosana.


title: Molkenmarkt

text: Molkenmarkt on Berliinin kaupungin vanhin aukio. Se sijaitsee keskiaikaisen Nikolaiviertelin korttelin itäpuolella. Molkenmarktilla käytiin kauppaa jo 1200-luvun alussa, siis ennen kuin Berliinin kaupungista on edes mainintoja asiakirjoissa. Se menetti kuitenkin jo 1200-luvun lopussa kaupungin johtavan kauppapaikan aseman Neue Marktille eli uudelle torille, joka syntyi St. Marienkirchen luo. Aukion nimi oli pitkään Olde Markt eli Vanha tori, mutta 1600-luvun lopulla sitä alettiin kutsumaan Molkenmarktiksi. Nimi tulee luultavasti alasaksan myllyä tarkoittavasta sanasta "Mollen" ja liittyy siten läheiseen Mühlendammiin.


title: Molkenmarkt

text: Molkenmarktin ympärille rakennettiin 1700-luvulla useita hienoja kaupunkitaloja, joista on kuitenkin jäljellä enää vain Schwerinin palatsi (Molkenmarkt 3). Muut purettiin 1930-luvulla Mühlendammin levennyksen tieltä tai ne tuhoutuivat sodassa. Aukio sai nykyisen hahmonsa 1960-luvun liikennejärjestelyjen seurauksena.


title: Lappajärven Osuuspankki

text: Lappajärven Osuuspankki on POP Pankki -ryhmittymään kuuluva osuuspankki. Pankin kotipaikka on Lappajärvellä ja toiminta-alue Pohjanmaalla sekä pääkaupunkiseudulla.


title: Lappajärven Osuuspankki

text: Lappajärven Osuuspankilla on kolme konttoria, joista yksi sijaitsee Helsingissä ja kaksi Lappajärvellä. Pankin asiakaskunta koostuu pääasiassa yksityishenkilöistä ja pienyrityksistä. Pankilla on noin 6 000 asiakasta ja noin 2 000 jäsentä.


title: Lappajärven Osuuspankki

text: Pankin konserniin kuuluvat emoyhtiö Lappajärven Osuuspankin lisäksi tytäryhtiöt "Kiinteistö Oy Lappop" ja "Koy Pennipuu".


title: Lappajärven Osuuspankki

text: Lappajärven Osuuskassa perustettiin vuonna 1924 Tarvolassa, Lappajärven Kirkonkylään toiminta muutti vuonna 1945.


title: Sope

text:
Sope Oy on Lahdessa toimiva suomalainen huonekaluvalmistaja, joka on erikoistunut sohvien ja kirjahyllyjen valmistukseen. Yrityksen oma myymälä Huonekaluliike Sope Oy toimii Helsingin Malmilla. Kolmas ryhmän yhtiö on sohvatuotantoon erikoistunut Sope Verhoomo Oy.
Puusepäntehdas Sopenkorpi Oy:n perusti Lahden Rautateollisuus Oy vuonna 1945 voidakseen testata ja kehittää puuntyöstökoneitaan. Yrityksen nimi tuli tehtaan sijaintipaikasta Lahden Sopenkorven teollisuusalueella. Tuotteina oli aluksi puusta ja metallista valmistettuja kotikonttori ja laitoskalusteita sekä radio- ja televisiolaatikoita.


title: Sope

text: Vuonna 1954 huonekalutehtaalle perustettiin markkinointiyhtiö Sopekaluste Oy. Molemmat yhtiöt fuusioitiin emoyhtiöön vuonna 1960, kunnes vuonna 1990 huonekaluteollisuus yhtiöitettiin jälleen nimellä Sope Interior Oy.


title: Sope

text: Vuonna 1954 Sopenkorpi oli kasvanut Suomen viidenneksi suurimmaksi puusepänyritykseksi. Kymmentä vuotta myöhemmin sen sijoitus oli yhdeksäs. Sopenkorpi oli mukana 1959 perustetussa huonekalualan kauppaketjussa Kaluste-Yhtymä.


title: Sope

text: 1960–1980-luvuilla Sopenkorven tuotanto oli laajimmillaan, ja yritys tunnettiin muun muassa Nastolan tehtaalla valmistetuista mäntyisistä talonpoikaistyylisistä ruokailuryhmistään "Jukola" ja "Impivaara" sekä vuodesta 1971 aina 1990-luvulle tuotannossa pysyneestä konservatiivisesta "Tower"-sohvakalustosta. Kodinkalusteiden ohella yritys on tehnyt paljon hotellien, kirjastojen, matkustajalaivojen ja konserttisalien kalustuksia, Vuonna 1984 Sopenkorpi osti Stockmannilta Keravan Puusepäntehtaan.


title: Sope

text: Raute myi Sope Interior Oy:n ennen listautumistaan pörssiin 1994. Tuolloin työntekijöitä oli noin 120 ja liikevaihtoa noin 5 miljoonaa euroa.


title: Sope

text: Uuden omistajan Eero Salosen johtama Sope oli 2000-luvun puolivälissä yrityssaneerauksessa. Ennen sitä liikevaihto oli pudonnut kolmeen miljoonaan euroon ja henkilöstö 30:een. 2010-luvulla Sope on taas tehnyt niukasti voitollista tulosta.


title: Aleksei Aladin

text: Aleksei Fjodorovitš Aladin ( 15. maaliskuuta 1873 Novikovka, Stavropolin ujesti, Simbirskin kuvernementti, Venäjä – 30. kesäkuuta 1927 Lontoo, Englanti) oli venäläinen poliitikko trudovikkiryhmästä Venäjän ensimmäisessä duumassa. Aladin oli yksi tämän itseään raskaalla työllään elättävien ryhmän perustajista Venäjän keisarikunnan ensimmäisessä valtakunnanduumassa 1906.


title: Aleksei Aladin

text: Aladin oli talonpoikaista sukujuurta. Hän pääsi opiskelemaan Simbirskin kymnaasiin ja Kazanin yliopistoon opiskelemaan lääketiedettä ja luonnontieteitä. Hänet pidätettiin poliittisen agitaation vuoksi ja karkotettiin Arkangeliin, josta pakeni Länsi-Eurooppaan 1897. Hän kävi Belgiassa ja Ranskassa, jossa elätti itsensä teollisuustyöllä sekä Lontoossa, jossa opetti venäjän kieltä.


title: Aleksei Aladin

text: Vuonna 1905 Aladin palasi Venäjälle ja tuli valituksi kansanedustajaksi. Pietarissa hän oli perustamassa noin satapäistä trudovikkien parlamenttiryhmää, jonka johtohahmona hän oli.


title: Aleksei Aladin

text: Aladin palasi länteen, jossa toimi kirjeenvaihtajana ja toimittajana. Hän kävi vuonna 1917 Venäjällä, vaikka hänellä ei ollut siihen lupaa. Venäjän sisällissodassa 1918–1922 hän toimi valkoisten puolella Etelä-Venäjällä brittiläisten palkkajoukkojen alikapteenina Novorossiiskissa ja Krimillä, jossa poistui maasta pysyvästi.


title: Bonum Pankki

text: Bonum Pankki Oyj on liikepankki, joka toimii POP Pankki -ryhmän keskusluottolaitoksena. Pankin omistaa "POP Pankkiliitto osk".


title: Bonum Pankki

text: Keskusluottolaitoksena toimimisen lisäksi Bonum Pankki hoitaa POP Pankkien maksukorttipalveluita.


title: Bonum Pankki

text: Bonum Pankki on perustettu entisen maksulaitoksen "ACH Finland Oy":n pohjalle.


title: Bonum Pankki

text: Bonum Pankki aloitti pankkitoiminnan 4. elokuuta 2014. POP Pankkien keskusluottolaitostoiminnot siirtyivät Aktia Pankilta Bonum Pankin hoidettaviksi helmikuussa 2015.


title: Hermann Henselmann

text: Hermann Henselmann (3. helmikuuta 1905 Rossla, Harz – 19. tammikuuta 1995 Berliini) oli saksalainen arkkitehti, joka tunnettiin maailmalla Itä-Saksan johtavana arkkitehtina.


title: Hermann Henselmann

text: Henselmann oli koulutetun puusepän poika ja toimi aluksi oppipoikana isänsä yrityksessä. Hän opiskeli vuodesta 1923 arkkitehtuuria ja sisustusta Berliinissä Friedrichshainin taideteollisuuskoulussa. Henselmannin arkkitehdin ura käynnistyi vuonna 1930, jolloin hän tapasi suuren esikuvansa Le Corbusierin ja suunnitteli seuraavan vuoden aikana yhdessä elokuvalavastaja Alexander Ferenczyn kanssa Villa Kenwin -nimisen huvilan Sveitsin La Tour-de-Peilziin lähelle Montreux’tä. Vuosina 1931–1935 hän suunnitteli omakotitaloja Kleinmachnowiin ja Berliinin Gatowiin. Natsi-Saksassa Henselmann oli poliittisista syistä epäsuosiossa, ja joutui elättämään itsensä yksityisillä toimeksiannoilla. Toisen maailmansodan loppuvaiheessa hän asettui Gothaan, jossa hänestä tuli heti sodan jälkeen piirikunnanarkkitehti. Hän liittyi seuraavana vuonna Sosialistiseen yhtenäisyyspuolueeseen (SED).


title: Hermann Henselmann

text:
Henselmann toimi vuosina 1945–1949 Weimarin arkkitehtuurikorkeakoulun johtajana, herättäen eloon Walter Gropiuksen vanhat Bauhaus-suunnitelmat. Vuonna 1949 hänet kutsuttiin Berliiniin Itä-Saksan tiedeakatemian rakennusinstituutin jäseneksi. Vuonna 1951 hänestä tuli uuden rakennusakatemian ensimmäinen johtaja. Kun Itä-Berliinin uuden Stalinallee-valtakadun (nyk. Karl-Marx-Allee) rakennustyöt käynnistettiin samana vuonna, Henselmann kutsuttiin niistä vastanneen arkkitehtiryhmän johtoon. Yksi ensimmäisistä suunnitelluista rakennuksista oli Weberwiesen tornitalo. Henselmannin alkuperäinen suunnitelma oli kansainvälisen modernismin mukainen, mutta DDR:n puoluejohdon ja pääsihteeri Walter Ulbrichtin puututtua asiaan hänen oli muutettava suunnitelmaa stalinistisen uusklassismin suuntaan. Seuraavaksi Henselmann sai suunnitella Stalinalleen alkupään suuret edustusrakennukset ja Strausberger Platzin (1952–1953) sekä Frankfurter Torin (1955–1956) näyttävät tornitalot. Näissä rakennuksissa käytettiin ensi kertaa valmiita betonielementtejä, mikä enteili uuden ajan rakentamista.
Henselmann nimitettiin vuonna 1953 Itä-Berliinin pääarkkitehdiksi. Hän muun muassa julisti kilpailun kaupungin keskustan uudelleenjärjestämiseksi ja ehdotti 300-metrisen radio- ja tv-tornin rakentamista. Fritz Dieterin ja Günter Frankin vuosia myöhemmin suunnittelema Berliinin televisiotorni on periaatteessa vain muunneltu versio Henselmannin suunnitelmasta. Henselmann suunnitteli myös Alexanderplatzin uudisrakennuksia, kuten Haus des Lehrersin ja kongressihallin (1961–1964), jotka merkitsivät irtautumista stalinistisesta arkkitehtuurista ja paluuta kansainväliseen modernismiin. Henselmann jatkoi Itä-Berliinin pääarkkitehtina vuoteen 1959. Vuosina 1964–1966 hän johti VEB-tyyppitalosuunnittelua ja 1966–1970 Rakennusakatemian kaupunkisuunnittelun ja arkkitehtuurin instituuttia. Henselmannin myöhäiset suunnittelutyöt käsittävät useita tornitalokohteita, kuten Itä-Berliinin Leninplatz (nyk. Platz der Vereinten Nationen, 1968–1970), Leipzigin yliopiston uudisrakennus (1968–1975), Jenan Zeiss-torni (1970–1972) sekä FDGB:n asuntola Oberhofissa (1972–1973).


title: Hermann Henselmann

text: Henselmann vihittiin 1970 Weimarin arkkitehtuurikorkeakoulun kunniatohtoriksi. Vuonna 2005 perustettiin hänen mukaansa nimetty Hermann Henselmann -säätiö.


title: Elisabeth kohtaa

text: Elisabeth kohtaa () oli Yleisradion Yle Fem -kanavalla esittämä keskusteluohjelma, jossa haastattelijana toimi Elisabeth Rehn. Sarjaan tehtiin 10 jaksoa vuosina 2012–2013. Suhteidensa ansiosta Rehn sai ohjelmaan vieraaksi monia kuuluisuuksia, kuten YK:n entisen pääsihteerin Kofi Annanin ja Ruotsin kuningattaren Silvian. Haastateltavia yhdistivät erilaiset konfliktit ja halu parantaa maailmaa.


title: Elisabeth kohtaa

text: Ohjelma sai laajaa kansainvälistä huomiota, kun Rehnin vieraana nähtiin Pohjois-Korean entisen johtajan Kim Jong-ilin lapsenlapsi. Tämä käytti sedästään, maan nykyisestä johtajasta Kim Jong-unista nimitystä ”diktaattori”.


title: Elisabeth kohtaa

text: Rehn sanoi Aamu-tv:n haastattelussa elokuussa 2012, että "Elisabeth kohtaa" oli hänen ”kansainvälinen elämäkertansa”: hän kohtasi siinä sellaisia ihmisiä ja aihekokonaisuuksia, jotka olivat merkinneet hänelle paljon. Ohjelman jaksot nauhoitettiin siellä, missä haastateltavat asuivat. Rehn matkusti ohjelmantekoon muun muassa Bosnia ja Hertsegovinaan, Long Islandille, Geneveen, Manchesteriin ja Tukholmaan.


title: Elisabeth kohtaa

text: Rehnin mukaan tuotantotiimillä oli alun perin mielessä toisentyyppinen ohjelma, jota ei ollut suunniteltu hänelle vaan toiselle henkilölle. Vasta kyseisen henkilön kieltäydyttyä syntyi ajatus Rehnin omasta keskusteluohjelmasta.


title: Elisabeth kohtaa

text: "Elisabeth kohtaa" -televisio-ohjelman seitsemän ensimmäistä osaa näytettiin Yle Fem -kanavalla syys-lokakuussa 2012. Sarjan avausjaksossa Rehn tapasi entisen YK-esimiehensä Kofi Annanin. Heidän keskustelunsa oli kuvattu Sveitsissä heinäkuussa, jolloin Annan toimi vielä rauhansovittelijana Syyrian sisällissodassa. Annan kertoi Rehnin haastattelussa, ettei ollut voinut kieltäytyä, kun häntä oli pyydetty auttamaan ihmisiä, jotka kärsivät. Hän totesi kuitenkin myös, että hänelle oli sanottu tehtävän olevan mahdoton. Elokuun alussa – viikko haastattelun jälkeen – Annan ilmoitti luopuvansa tehtävästään.


title: Elisabeth kohtaa

text: Kahdessa seuraavassa jaksossa Rehnin vieraina olivat ruotsalainen poliitikko Margot Wallström ja presidentti Martti Ahtisaari. Wallströmillä oli varsin samanlainen tausta kuin Rehnillä itsellään: molemmat olivat toimineet kansanedustajina, ministereinä ja YK:n erityislähettiläinä. Rehniä ja Ahtisaarta yhdisti puolestaan vuoden 1994 presidentinvaalikamppailu. Kun entiset kilpakumppanit kohtasivat kasvotusten, aiheesta syntyi taas keskustelua.


title: Elisabeth kohtaa

text: Myöhemmissä jaksoissa Rehn haastatteli muun muassa Afrikan ensimmäistä naispresidenttiä Ellen Johnson Sirleafia sekä Kosovosta Suomeen muuttanutta jalkapalloilijaa Shefki Kuqia. Sirleaf ja Rehn tutustuivat aikoinaan toisiinsa, kun he laativat yhdessä YK-raporttia naisten asemasta sodissa. Pari kiersi yhdessä maailman konfliktialueita ja palasi haastattelussa näihin matkoihin. Kuqin kanssa Rehn keskusteli pakolaisuudesta, vaikeuksien voittamisesta ja jalkapallosta, joka oli kummankin sydäntä lähellä.


title: Elisabeth kohtaa

text: Kesäkuussa 2013 sarjasta esitettiin vielä kolme uutta jaksoa. Niistä ensimmäisessä Rehn pääsi tapaamaan kuningatar Silviaa. Heidän keskustelunsa oli lämminhenkinen ja sikäli poikkeuksellinen, että kuninkaalliset antoivat harvoin yhtä intiimejä haastatteluja ulkomaalaisille. Silvia paljasti suomalaiskatsojille muun muassa, mitä presidentti Urho Kekkonen antoi kastelahjaksi kruununprinsessa Victorialle.


title: Elisabeth kohtaa

text: Lokakuussa 2012 "Elisabeth kohtaa" -sarjasta esitettiin jakso, jossa Rehn haastatteli 17-vuotiasta Kim Han-solia – Pohjois-Korean johtajan Kim Jong-unin veljenpoikaa ja edellisen johtajan Kim Jong-ilin lapsenlasta. Kim päätyi mukaan ohjelmaan, koska Rehn halusi jututtaa jotain oppilasta United World Collegesta. Kim kävi siihen aikaan tätä kansainvälistä lukiota, joka sijaitsi Bosnia ja Hertsegovinassa Mostarin kaupungissa. Oppilaitos painotti humanitaarisuutta, ja Rehn oli sen suojelija ja perustajajäsen.


title: Elisabeth kohtaa

text: Oppilaitos ja Kimin perhe antoivat luvan haastatteluun. Toukokuussa 2012 kuvatussa keskustelussa Kim sanoi, ettei ollut päässyt koskaan tapaamaan isoisäänsä Kim Jong-iliä eikä ollut varma, oliko tämä ollut tietoinen hänen olemassaolostaan. Kimin isä Kim Jong-nam oli Kim Jong-ilin vanhin poika. Tämä ajautui isänsä epäsuosioon vuonna 2001 ja muutti perheineen Kiinan Macaoon. Kim Han-solin mukaan hänen isänsä ei ollut erityisen kiinnostunut politiikasta eikä tätä luultavasti sen takia valittu Pohjois-Korean johtoon. Setäänsä Kim Jong-unia haastateltava ei tuntenut henkilökohtaisesti. Kim totesi Rehnille, ettei osannut sanoa, miksi Kim Jong-unista oli tullut ”diktaattori”.


title: Elisabeth kohtaa

text: Kim Han-sol kertoi, että oli elänyt lapsena eristettyä elämää. Hän ei ollut saanut heti tietää, että oli Pohjois-Korean johtajan lapsenlapsi. Kimin äiti oli tavallisesta pohjoiskorealaisesta perheestä, joten Kim näki myös eliitin ulkopuolella vallitsevaa todellisuutta. Muutettuaan Macaoon Kim tutustui eteläkorealaisiin ja muihin ulkomaalaisiin. Tämä sai hänet kiinnostumaan maailman kulttuureista ja kansainvälisyydestä. Tulevaisuudesta hän totesi, että haluaa tehdä opintojensa jälkeen humanitaarista työtä. Kim toivoi, että voisi palata kotimaahansa ja parantaa kansan oloja. Unelmakseen hän mainitsi Koreoiden yhdistymisen.


title: Elisabeth kohtaa

text: "Elisabeth kohtaa" -sarjassa nähty Kim Han-solin haastattelu ylitti kansainvälisen uutiskynnyksen. Rehnin ja Kimin keskustelua käsiteltiin tiedotusvälineissä ympäri maailmaa; sen noteerasivat muun muassa talouslehti "The Wall Street Journal" ja Britannian yleisradioyhtiö BBC. Jakso ladattiin myös videopalvelu YouTubeen. Sanomalehti "The Guardianin" mukaan kyseessä oli äärimmäisen harvinainen haastattelu, sillä Pohjois-Korean johtajan sukulaiset eivät yleensä kommentoineet maan asioita mediassa. Kim Han-sol ei ollut aikaisemmin esiintynyt missään yhtä näkyvästi.


title: Elisabeth kohtaa

text: Haastattelu nousi uudelleen puheenaiheeksi loppuvuodesta 2013, kun Pohjois-Korean johtoeliitissä käytiin valtataistelua: Kim Jong-un teloitutti joulukuussa maan ylimpään johtoon kuuluneen Jang Song-thaekin, joka oli hänen tätinsä mies. Jangia väitettiin maanpetturiksi. Brittiläinen sanomalehti "The Telegraph" arvioi, että Ranskan Le Havreen opiskelemaan muuttanut Kim Han-sol saattoi niin ikään olla vaarassa, koska hän oli suututtanut setänsä kutsumalla tätä diktaattoriksi Suomen televisiossa. Aasialaisten tiedotusvälineiden mukaan Kim Han-solin turvatoimia oli kiristetty ja hän oli saanut suojakseen poliisivartion. Poliisit olivat myös kehottaneet toimittajia välttämään Kimin kuvaamista. Hänen nimensä oli poistettu opiskelija-asuntolan postilaatikosta, ja median havaintojen perusteella vaikutti siltä, että hän pyrki piiloutumaan.


title: Elisabeth kohtaa

text:
Kim Han-solin mukaan hänen tekemisiään seurattiin Pohjois-Koreassa erittäin tarkasti. Rehn kertoi "Helsingin Sanomille" joulukuussa 2013, että Kim Han-solin ja tämän lähipiirin turvallisuus oli varmistettu ennen jakson kuvauksia. Hän sanoi myös, että Kimin vanhemmat olivat olleet haastattelusta hyvin ylpeitä. Rehn oli tavannut Kim Han-solin uudelleen keväällä 2013, ja he olivat sen jälkeen pitäneet yhteyttä sähköpostin ja Facebookin välityksellä. Kim oli vakuutellut voivansa hyvin. Rehn oli kuitenkin huolissaan ja pahoillaan haastateltavansa hankalasta tilanteesta. "Ilta-Sanomissa" hän kommentoi:
Alkuvuodesta 2017 "Elisabeth kohtaa" -haastattelu nousi jälleen esiin, kun Kim Han-solin isä Kim Jong-nam salamurhattiin Malesiassa. Tämä oli arvostellut velipuolensa hallintoa, ja siksi myös Kim Han-solin ajateltiin olevan hengenvaarassa. Kolme viikkoa murhan jälkeen YouTubessa julkaistiin video, jossa Kim Han-sol -nimellä esiintyvä mies kertoi olevansa äitinsä ja sisarensa seurassa. Samalla heidän suojelijakseen ilmoittautui aiemmin tuntematon Cheollima Civil Defence -ryhmä. Elisabeth Rehn totesi "Ilta-Sanomille" olevansa ”99-prosenttisen varma”, että YouTube-videolla esiintyvä mies oli hänen tapaamansa Kim Han-sol. Myös kansainvälinen media oli ottanut Rehniin yhteyttä videon vuoksi. Rehn kertoi saaneensa Kim Han-solilta viimeisimmän sähköpostiviestin noin puoli vuotta aikaisemmin ja tietävänsä, että tähän oli yritetty kohdistaa väkivaltaa. Hän ei kuitenkaan halunnut kommentoida laajemmin Kimin senhetkistä tilannetta. Hän sanoi:


title: Elisabeth kohtaa

text: "Elisabeth kohtaa" sai lehdistössä myönteisen vastaanoton. "Hufvudstadsbladetin" Malin Slotte kirjoitti arviossaan, että vaikka Rehnillä ei ollut aiempaa kokemusta toimittajan työstä, tämä veti haastattelijana vertoja monelle ammattitoimittajalle. Myös "Helsingin Sanomien" Ville Blåfield kehui Rehniä tyylitajuiseksi ja karismaattiseksi haastattelijaksi, joka osasi aidosti kuunnella vierastaan ja eläytyä tämän kokemuksiin. ”Neutraaleja toimittajia tietenkin tarvitaan – –, mutta jotain Elisabeth Rehnin vuorovaikutustaidoista me toimittajat voisimme oppia”, hän kiitteli. Toimittaja Leena Virtanen piti Rehnin keskusteluohjelmaa niin ikään ”oivallisena ideana” ja ”puitteitaan suurempana”.


title: Syksy Räsänen

text: Syksy Räsänen (alk. Jukka Räsänen, s. 22. marraskuuta 1973 Helsinki) on suomalainen kosmologi ja kansalaisaktivisti, joka toimii teoreettisen fysiikan lehtorina Helsingin yliopistossa. Hänet kutsuttiin lehtoriksi vuonna 2010, kun teoreettisen fysiikan professori Kari Enqvist nimitettiin akatemiaprofessoriksi. Räsänen on tullut tunnetuksi myös kansantajuisista kosmologiaa käsittelevistä blogikirjoituksistaan ja kolumneistaan.


title: Syksy Räsänen

text: Räsänen opiskeli teoreettista fysiikkaa Helsingin yliopistossa 1990-luvulla ja väitteli tohtoriksi 2002. Tämän jälkeen hän vietti kahdeksan vuotta ulkomaisissa yliopistoissa ja tutkimuslaitoksissa. Räsänen toimi tutkijana Oxfordin yliopistossa 2002–2005, Euroopan hiukkasfysiikan tutkimuskeskus CERN:ssä 2005–2007, Geneven yliopistossa 2007–2009 sekä sen jälkeen vierailevana tutkijana muun muassa Annecyn LAPTH-tutkimuslaitoksessa Ranskassa, jonka jälkeen hän palasi lehtoriksi Helsingin yliopistoon.


title: Syksy Räsänen

text: Räsänen kirjoittaa blogia Tähtitieteellisen yhdistyksen Ursan kotisivuille sekä toimii Helsingin Sanomien tiedesivujen kolumnistina. Toukokuuhun 2013 saakka Räsänen kirjoitti "Maailmankaikkeutta etsimässä" -nimistä blogia Tiede-lehden verkkosivuille, mutta lopetti sen pitämisen kyllästyttyään lehden julkaisemiin Marko Hamilon kirjoituksiin, joita Räsänen piti näennäisesti skepsismiä edustavina ja oikeistopopulistisina. Räsäsen mukaan hänen faktoihin pohjautuvat blogitekstinsä voivat harhauttaa ihmiset luulemaan, että myös Hamilon poliittisia näkemyksiä esittelevät kirjoitukset olisivat tiedettä.


title: Syksy Räsänen

text: Räsänen on tunnettu maailmankaikkeuden kiihtyvää laajenemista koskevasta tutkimuksestaan. Hän oli 2000-luvun alussa maailman ensimmäisiä tutkijoita, joka ryhtyi etsimään kiihtyvän laajenemisen syytä maailmankaikkeuden keskelle muodostuneista tyhjemmistä alueista eli niin sanotuista onkaloista. Räsäsen mukaan laajeneminen on onkaloissa nopeampaa kuin galaksijoukkojen läheisyydessä ja näiden tyhjien onkaloiden kasvu saa maailmankaikkeuden keskimääräisen laajenemisen kiihtymään. Tämä selittäisi kiihtyvän laajenemisen ilman oletetun pimeän energian olemassaoloa. Räsäsen valtavirrasta poikkeavaa teoriaa ovat esitelleet muun muassa amerikkalaiset tiedelehdet New Scientist ja Scientific American. Hän esitteli oman mallinsa ensimmäistä kertaa julkisuudessa keväällä 2007.


title: Syksy Räsänen

text: Räsänen on aktiivisesti mukana muun muassa palestiinalaisten oikeuksia ajavan ICAHD-järjestön toiminnassa. Hän on osallistunut Suomessa useisiin mielenosoituksiin, Räsänen oli esimerkiksi heinäkuussa 2014 puhumassa Eduskuntatalon edessä järjestetyssä mielenosoituksessa, joka vastusti Israelin tekemää Gazan hyökkäystä. Lisäksi hän on osallistunut Palestiinassa Israelin joukkojen tuhoamien asuintalojen jälleenrakennukseen. Räsänen on myös kertonut lahjoittavansa lähes puolet vuosituloistaan erilaisille järjestöille, kuten Electronic Intifadalle ja Wikileaksille.


title: Syksy Räsänen

text: Räsänen on käsikirjoittanut Tanssiteatteri Hurjaruuthissa marraskuussa 2013 ensi-iltaan tulleen "Talvisirkus Kosmos" -nimisen esityksen yhdessä sveitsiläisen Daviden Giovanzanan kanssa. Hän on myös kertonut kirjoittavansa lastenkirjaa.


title: Tongan paʻanga

text: Tongan paʻanga on Tongan rahayksikkö, joka on sidottu Australian, Uuden-Seelannin ja Yhdysvaltain dollariin sekä Japanin jeniin. Se jakaantuu 100 sentiin. Myös hauta (1 hau = 100 paʻanga) käytetään.


title: Lesothon loti

text: Lesothon loti on Lesothon rahayksikkö. Se jakaantuu 100 senteen.


title: Dihydropyraani

text: Dihydropyraani (CHO) on tyydyttymätön heterosyklinen eetteri. Yhdistettä käytetään orgaanisissa synteeseissä.


title: Dihydropyraani

text: Dihydropyraani on huoneenlämpötilassa väritöntä nestettä. Yhdiste liukenee veteen ja polaarisiin orgaanisiin liuottimiin kuten etanoliin. Dihydropyraani voidaan pelkistää vedyttämällä tetrahydropyraaniksi.


title: Dihydropyraani

text: Dihydropyraania valmistetaan tyypillisimmin lähtemällä tetrahydrofurfuryylialkoholista. Tetrahydrofurfuryylialkoholi reagoi kuumennettaessa 250–350 °C:n lämpötilassa muodostaen dihydropyraania. Katalyyttinä prosessissa käytetään alumiinioksidia tai alumiinioksidia, jota on seostettu fosforipentoksidilla tai metallioksideilla kuten titaanidioksidilla, divanadiinipentoksidilla tai molybdeenitrioksidilla. Toinen tapa valmistaa yhdistettä on 1,5-dihydroksipentaanin kuumennus kobolttioksalaatin toimiessa katalyyttinä.


title: Dihydropyraani

text: Dihydropyraania käytetään avoketjuisten 1,5-difunktionalisoitujen orgaanisten yhdisteiden synteeseissä. Tärkein käyttökohde on kuitenkin toimia alkoholien, fenolien ja tiolien suojaryhmänä. Happamissa olosuhteissa dihydropyraani reagoi näiden kanssa muodostaen tetrahydropyranyylieetterin, joka on stabiili emäksisissä olosuhteissa eikä reagoi nukleofiilien kuten organometalliyhdisteiden kanssa. Optisesti aktiivisten kiraalisten alkoholien suojaamiseen dihydropyraani soveltuu huonommin, koska tällöin tyypillisesti muodostuu diastereomeerien seos. Suojaryhmä voidaan poistaa happojen avulla.


title: Sindžarin vuoristo

text: Sindžarin vuoristo sijaisee Luoteis-Irakissa Ninawan maakunnassa lähellä Sindžarin kaupunkia. Alueella asuu lähinnä jesidejä, joiden mukaan Raamatussa mainittu Nooan arkki asettui vuoren korkeimmalle kohdalle.


title: Sindžarin vuoristo

text: Isis-järjestön elokuussa 2014 tekemän hyökkäyksen aikana kymmeniätuhansia jesidejä pakeni vuorille, jossa he ovat vailla vettä ja ravintoa.


title: Pamiers

text: Pamiers on kunta Lounais-Ranskassa Ariègen departementissa Midi-Pyrénées'n alueella. Se on departementin väkirikkain kunta ja sijaitsee Ariège-joen varrella. Kunnan nähtävyyksiä ovat Saint Antonin katedraali ("Cathédrale Saint-Antonin de Pamiers") sekä torni "Cordeliers de Pamiers".


title: Lappeenrannan Uutiset

text: Lappeenrannan Uutiset oli Lappeenrannassa vuosina 1885–1898 ilmestynyt sanomalehti.


title: Lappeenrannan Uutiset

text: Carl Gustaf Swanin perustama "Lappeenrannan Uutiset" oli kaupungin ensimmäinen sanomalehti. Se painettiin aluksi Viipurissa, kunnes vuonna 1888 Swan hankki Lappeenrantaan ensimmäisen kirjapainon. Lehti oli linjaltaan suomenmielinen ja kiinnitti erityistä huomiota kansanvalistukseen. Vuonna 1897 Swan myi "Lappeenrannan Uutiset" "Itä-Suomen Sanomien" omistajille, mutta jatkoi vielä vuoden ajan lehden päätoimittajana. Myöhemmin uudet omistajat yhdistivät sen paremmin menestyneisiin "Itä-Suomen Sanomiin".


title: Lappeenrannan Uutiset

text: Lehti ilmestyi aluksi kahdesti, vuosina 1890–1891 kolmesti ja vuodesta 1892 jälleen kahdesti viikossa. Sen levikki oli 600 kappaletta vuonna 1898. Päätoimittajana työskenteli Carl Gustaf Swan ja vuoden 1898 lopulla Kaarlo Forsgren (Korpilahti).


title: Keski-Suomen Sanomat

text: Keski-Suomen Sanomat oli Jyväskylässä vuosina 1910–1913 ilmestynyt sanomalehti.


title: Keski-Suomen Sanomat

text: Nuorsuomalaisen puolueen vasemmisto perusti "Keski-Suomen Sanomat" puolueen oikeiston käsiin joutuneen "Keski-Suomen" vastapainoksi. Lehti ei juurikaan poikennut "Keski-Suomesta", ja vuoden 1913 lopussa se yhdistettiin kilpailijaansa. Kolmesti viikossa ilmestyneen lehden päätoimittajana työskenteli Kaarlo Kytömaa.


title: Le Mas-d’Azil

text: Le Mas-d’Azil on kunta Lounais-Ranskassa Ariègen departementissa Midi-Pyrénées’n alueella. Se on ollut keskiajalla linnoitettu kaupunki. Parhaiten kunta tunnetaan suuresta luolasta, jossa kehittyi Azilin kulttuuri noin 12000 – 9500 vuotta eaa. Luola on ainoa Euroopassa, jonka läpi kulkee maantie.


title: Ruotsalainen hetki

text: Ruotsalainen hetki on vuonna 2014 ensi-iltansa saanut Hannu-Pekka Björkmanin, Minna Haapkylän, Teemu Kaskisen, Elina Knihtilän ja Tommi Korpelan tekemä elokuva.


title: Ruotsalainen hetki

text: Iskelmälaulaja Kari Lampikallion (Tommi Korpela) etelänlomalle lähtöä hidastaa kaksi asiaa: auton takakontissa viruva, ruumista muistuttava mattokäärö ja mustasukkainen psykopaattivaimo Sonja (Minna Haapkylä). Kari kutsuu apuun vanhat bändikaverit, jotka hänen epäonnekseen ovat odottaneet kaksikymmentä vuotta, että saisivat jälleen osansa Karista.


title: Ruotsalainen hetki

text: Lähde


title: Coulee Region Chill

text: Coulee Region Chill on yhdysvaltalainen juniorijääkiekkojoukkue, jonka kotikaupunki on Onalaska Wisconsinista. Region Chill pelaa tällä hetkellä North American Hockey Leaguen keskilännen divisioonassa, ja joukkueen kotiareena on Onalaska OmniCenter.


title: Putoavan tähden prinsessa

text: Putoavan tähden prinsessa on Anni Nupposen toinen fantasiaromaani, joka ilmestyi Vaskikirjojen kustantamana 2013.


title: Rama II (romaani)

text: Rama II on Arthur C. Clarken ja Gentry Leen kirjoittama tieteisromaani vuodelta 1989. Sen on suomentanut Pekka Markkula ja julkaissut Kirjayhtymä vuonna 1991. Teos on jatko-osa kirjalle "Uhka avaruudesta" (engl. "Rendezvous with Rama").


title: Fairbanks Ice Dogs

text: Fairbanks Ice Dogs on yhdysvaltalainen juniorijääkiekkojoukkue, jonka kotikaupunki on Fairbanks Alaskasta. Ice Dogs pelaa tällä hetkellä North American Hockey Leaguen keskilännen divisioonassa, ja joukkueen kotiareena on Big Dipper Ice Arena.


title: Saku Salmela

text: Saku Salmela (s. 16. toukokuuta 1990 Helsinki) on suomalainen jääkiekkopuolustaja, joka edustaa SM-liigajoukkue Porin Ässiä. Hän on puolustajana kiekollinen ja pelipaikkaansa nähden varsin pienikokoinen. Salmela on pelannut ajoittain myös hyökkääjänä.


title: Saku Salmela

text: Salmela on Keravan Shakersin kasvatti. Hän pelasi juniorina sittemmin myös KJT:ssä, josta Salmela siirtyi kesken kauden 2005–2006 Jokereiden C-nuoriin, joissa hän voitti kauden päätteeksi Suomenmestaruuden. Kaudeksi 2006–2007 Salmela siirtyi Helsingin IFK:n B-nuoriin. Kaudella 2007–2008 hän oli joukkueen tehokkain puolustaja tehtyään yli piste per peli -tahdilla 16 runkosarjaottelussa tehot 5+13=18. Yli puolet kaudestaan Salmela pelasi kuitenkin HIFK:n A-nuorissa. Kaudella 2008–2009, hän oli koko A-nuorten SM-liigan kevään 2009 karsintasarjan tehokkain puolustaja tehoilla 5+6=11. Kauden 2009–2010 päätteeksi Salmela voitti A-nuorten SM-hopeaa. Hän debytoi kauden aikana myös miesten peleissä pelattuuaan seitsemän ottelua lainalla Suomi-sarjajoukkue HC Keski-Uudessamaassa.


title: Saku Salmela

text: Kaudeksi 2010–2011 Salmela siirtyi try-outin kautta Mestis-joukkue Kiekko-Vantaan riveihin. Hänen tulokaskautensa toi 18 runkosarja- ja kolmessa playoff-ottelussa tehot 1+2=3. Salmela vahvisti kevätkaudella myös Kiekko-Vantaan A-nuoria, joita hän oli nostamassa kauden päätteeksi I-divisioonasta SM-liigaan. Salmela pelasi kauden aikana myös kuusi ottelua HIFK:n A-nuorissa. Ensimmäisellä kokonaisella Mestis-kaudellaan 2011–2012 hän teki 37 runkosarjaottelussa tehot 10+8=18 sekä neljässä playoff-ottelussa tehot 1+1=2. Salmela voitti Kiekko-Vantaan sisäisen tehotilaston lukemalla +18. Häntä peluutettiin kauden mittaan myös paljon sekä keskus- että laitahyökkääjänä. Salmela pelasi lopulta koko kevätkauden hyökkääjänä ja hän aloitti kyseisellä pelipaikalla myös kauden 2012–2013. Salmela palasi sittemmin kuitenkin takaisin puolustajan tontille paikkaamaan loukkaantumisia. Pelipaikkavaihdokset vaikuttivat myös hänen otteisiinsa, eikä Salmelan kausi edennyt yhtä hyvin kuin edellinen. Hän oli runkosarjan päätyttyä lopulta Kiekko-Vantaan ainoa vakiokokoonpanon puolustaja, jonka teholukema oli plussalla (+2). Kauden 2013–2014 Salmela pelasi taas pääasiassa puolustajana, mutta hän pelasi ajoittain myös hyökkääjänä.


title: Saku Salmela

text: Huhtikuussa 2014 Salmela siirtyi try-outilla SM-liigajoukkue Tampereen Ilvekseen. Kesäkuussa hän sai vuoden mittaisen jatkosopimuksen joukkueeseen. Salmela teki liigadebyyttinsä kauden 2014–2015 avauskierroksella 12. syyskuuta 2014 paikallisvastustaja Tapparaa vastaan. Hän sai ottelussa jääaikaa 20.11 minuuttia, mikä oli Ilveksestä toiseksi eniten Tommi Kivistön jälkeen. Salmela teki liigauransa avausmaalin 24. lokakuuta 2014 ylivoimalla vieraissa Saimaan Palloa vastaan. Hänen osumansa jäi Ilveksen 0–3-voittoon päättyneen ottelun avaus- ja ratkaisumaaliksi. Salmela palkittiin ottelun "Ilta-Sanomien" kahden tähden tähtipelaajana ja myös Harri Laakso valitsi hänet ottelun legendojen tähtien kakkostähdeksi. Salmelan tulokaskausi SM-liigassa toi kaikkiaan 56 runkosarja- ja yhdessä playoff-ottelussa tehot 8+7=15. Hän oli Ilveksen eniten maaleja tehnyt puolustaja. Toukokuussa 2015 Salmela teki vuoden mittaisen jatkosopimuksen Ilveksen kanssa.


title: Saku Salmela

text: Kaudella 2015–2016 Salmela pelasi yhä useampia otteluita hyökkääjänä. Kaudeksi 2016–2017 hän palasi kaksivuotisella sopimuksella Salmelan junioriuralta tutun Helsingin IFK:n paitaan. Kaudella 2017–2018, viidennessä puolivälieräottelussa JYPiä vastaan Salmela taklasi JYPin Jani Tuppuraisen niskan seudulta päin laitaa. Hän sai teostaan kahden minuutin jäähyn laitataklauksesta, mutta Liigan kurinpitodelegaatio tuomitsi Salmelan ottelun jälkeen kuitenkin viiden ottelun pelikieltoon. Hän voitti kauden päätteeksi SM-pronssia.


title: Saku Salmela

text: Salmela siirtyi kaudeksi 2018–2019 kaksivuotisella sopimuksella Porin Ässiin.


title: Saku Salmela

text: Salmela on pelannut yhteensä 18 poikien maaottelua.


title: Jump (Alien Cutin kappale)

text: Jump on italialaisen DJ-duo Alien Cutin kappale, jolla vierailee myös italialaisartisti Renèe. Sen julkaisi Dance And Love S.R.L. digitaalisesti ladattavana singlenä 29. heinäkuuta 2014. Kappaleeseen liittyvä virallinen musiikkivideo julkaistiin 23. heinäkuuta 2014. Kappale on onnistunut pääsemään kotimaassaan listoille.


title: Jump (Alien Cutin kappale)

text: Digitaalinen lataus


title: Luettelo Nobelin rauhanpalkinnon saaneista

text: Tämä on luettelo Nobelin rauhanpalkinnon saaneista. Luettelo on kronologinen.


title: Luettelo Nobelin taloustieteen palkinnon saaneista

text: Tämä on luettelo Nobelin taloustieteen palkinnon saaneista


title: Luettelo Nobelin fysiikanpalkinnon saaneista

text: Tämä on luettelo Nobelin fysiikanpalkinnon saaneista.


title: Kenai River Brown Bears

text: Kenai River Brown Bears on yhdysvaltalainen juniorijääkiekkojoukkue, jonka kotikaupunki on Soldotna Alaskasta. Brown Bears pelaa tällä hetkellä North American Hockey Leaguen keskilännen divisioonassa, ja joukkueen kotiareena on Soldotna Sports Center.


title: Kobi Oshrat

text: Kobi Oshrat (s. 15. heinäkuuta 1944) on israelilainen säveltäjä ja kapellimestari. Hän sävelsi vuoden 1979 Eurovision laulukilpailun voittokappaleen ”Hallelujah” ja toimi myös esityksen kapellimestarina. Hän oli myös Israelin vuosien 1985 ja 1992 euroviisukappaleiden säveltäjä ja kapellimestari sekä toimi maansa kapellimestarina vuosina 1987 ja 1991.


title: Luettelo Nobelin kemianpalkinnon saaneista

text: Tämä on luettelo Nobelin kemianpalkinnon saaneista henkilöistä. Luettelo on kronologinen.


title: Luettelo Nobelin fysiologian tai lääketieteen palkinnon saaneista

text: Tämä on luettelo Nobelin fysiologian tai lääketieteen palkinnon saaneista. Luettelo on kronologinen.


title: Fernando Paggi

text: Fernando Paggi (3. heinäkuuta 1915 - 14. tammikuuta 1973) oli sveitsiläinen muusikko ja kapellimestari. Hän johti Radio Monte Cenerin orkesteria ja toimi vuoden 1956 kaikkien aikojen ensimmäisten euroviisujen avaus- ja väliaikanumeroiden kapellimestarina sekä johti Sveitsin, Saksan ja Alakomaiden kappaleet. Koska Sveitsi voitti kilpailun, on hän myös kaikkien aikojen ensimmäinen kilpailun voittoesityksen kapellimestari. Paggi toimi Sveitsin kapellimestarina euroviisuissa myös vuosina 1961 ja 1964.


title: Luettelo Nobelin kirjallisuuspalkinnon saaneista

text: Tämä on luettelo Nobelin kirjallisuuspalkinnon saaneista. Luettelo on kronologinen.


text:
Nobelin kirjallisuuspalkinnon vuosien 1901 ja 2017 välillä saaneet 114 henkilöä ovat kirjoittaneet seuraavilla kielillä:
Rabindranath Tagore (Nobelin kirjallisuuspalkinto 1913) kirjoitti bengaliksi ja englanniksi, Samuel Beckett (Nobelin kirjallisuuspalkinto 1969) kirjoitti ranskaksi ja englanniksi ja Joseph Brodsky (Nobelin kirjallisuuspalkinto 1987) kirjoitti runoutta venäjäksi ja proosaa englanniksi. Nämä kolme Nobelin saanutta henkilöä on laskettu bengalin, ranskan ja venäjän alle, siinä järjestyksessä.


title: Tykkimäki Aquapark

text: Tykkimäki Aquapark on vuonna 2014 Tykkimäen Huvipuiston ja Campingin yhteyteen avattu vesipuisto Kouvolassa. Aquaparkista löytyy viisi isoa vesiliukumäkeä, kolme erilaista vesiallasta, Ravintola Loiske sekä Rantakioski. Kaikki isot liukumäet lähtevät 9,1m korkeasta tornista ja päättyvät niin sanottuihin "aqua catch" -altaisiin uima-altaiden rauhoittamiseksi ja törmäyksien välttämiseksi. Tornista lähtevät liukumäet ovat rengasliukumäki Typhoon Tunnel, skeittirengasliukumäki Pendulum, putkiliukumäki Thunder Tunnel, avoliukumäki Bodyslide ja 4-ratainen mattoliukumäki Multilane. Allasalueita Aquaparkissa on kolme: yksi täyspitkä uima-allas, iso lasten teemoitettu vesileikkiallas Water Play ja pienempien lasten kahluuallas Spray Park.


title: Tykkimäki Aquapark

text: Alun perin Tykkimäen piti rakentaa vesipuisto yhdessä Jukupark Oy:n kanssa, ja se piti avata kesäksi 2013. Jukupark kuitenkin vetäytyi hankkeesta edelliskesän huonon tuloksensa vuoksi.


title: Augusto Algueró

text: Augusto Algueró (23. helmikuuta 1934, Barcelona – 16. tammikuuta 2011, Torremolinos) oli espanjalainen sovittaja, säveltäjä ja musiikillinen johtaja. Algueró opiskeli sekä musiikkia että lääketiedettä. Hänen suosituimpia sävellyksiään olivat "Penélope" (Joan Manuel Serrat), "Noelia" (Nino Bravo), "Tómbola" (Marisol) ja "La chica ye-ye" (Concha Velasco). Yhteensä hän sävelsi yli 500 kappaletta ja kirjoitti noin 200 partituuria elokuviin ja televisioon.


title: Augusto Algueró

text: Algueró toimi vuoden 1969 euroviisujen kapellimestarina, sekä johti Espanjan voittokappaleen ja Luxembourgin kappaleen.


title: Augusto Algueró

text: Algoeró kuoli kotonaan Torremolinosissa sydäninfarktiin 76-vuotiaana.


title: M/S Isosaari

text: M/S Isosaari (ent. M/S Aspö) on laiva, joka liikennöi reittiä Helsinki - Isosaari. Sillä liikennöi Suomen Saaristokuljetus.


title: M/S Isosaari

text: Aluksen pituus on 44 metriä, leveys 9,9 metriä ja matkanopeus 11,5 solmua. Matkustajapaikkoja on 275. Alus on hankittu yrityksen käyttöön toukokuussa 2018. M/s Isosaari risteilee nimensä mukaisesti Helsingin Kauppatorilta ulkosaariston helmeen Isosaareen ja toimii kesäsesonkina majoitusyksikkönä Isosaaressa. Aluksella on 80-paikkainen ravintola ja kaksi isoa aurinkokantta huikeilla näköaloilla. Hyttejä on 19 (matkustajille 17 kpl ja päällystölle 2 kpl) ja makuupaikkoja yhteensä 50 henkilölle.


title: M/S Isosaari

text: Alusta vuokrataan myös tilausristeilyille enintään 275 hengen ympärivuotisesti. Alus on pääkaupunkiseudun suurin saaristolaislautta, vakaa ja turvallinen merten kyntäjä. Talvikaudella alus toimii hotellilaivana, ravintolana ja yrityksen toimipisteenä Helsingissä.


title: M/S Isosaari

text: Alukselta löytyvät fasiliteetit laajasti kuten useita WC-tiloja, inva-WC ja esimerkiksi omat saunatilat sekä naisille että miehille. Alus on TRAFI:n katsastama kauppa-alus kotimaan liikennealueelle II.


title: Ruostelakkiorneero

text: Ruostelakkiorneero ("Synallaxis cabanisi") on orneeroiden heimoon kuuluva varpuslintu.


title: Ruostelakkiorneero

text: Ruostelakkiorneeroa tavataan Boliviassa, Brasiliassa ja Perussa. Lajia on kuvattu melko yleiseksi, mutta sitä uhkaa elinympäristöjen tuhoutuminen. Se on luokiteltu silmälläpidettäväksi.


title: Kosteikko-orneero

text: Kosteikko-orneero ("Synallaxis gujanensis") on orneeroiden heimoon kuuluva varpuslintu.


title: Kosteikko-orneero

text: Kosteikko-orneeroa tavataan laajalla alueella Etelä-Amerikan pohjoisosissa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.


title: Luettelo Pariisin Kevään kappaleista

text: Pariisin Kevät on suomalainen Arto Tuunelan vuonna 2006 perustama yhtye. Se sai alkunsa Tuunelan sooloprojektina. Yhtye julkaisi ensimmäisen albuminsa "Meteoriitti" vuonna 2008. Suurimman osan kappaleista sävelsi ja sanoitti Tuunela nimellä Arthur Tunes. Toinen albumi "Astronautti" julkaistiin vuonna 2010. Tuunela teki kaikki kappaleet lukuun ottamatta yhtä. Kolmas albumi "Kaikki on satua" ilmestyi vuonna 2012 ja neljäs "Jossain on tie ulos" seuraavana vuonna. Näiden albumien kappaleiden tekijöiksi on merkitty koko yhtye Tuunelan sijaan. Yhtye levytti Eppu Normaalin kappaleen ”Pimeyden tango” vuoden 2014 tribuuttialbumille "Eput rautaa". Yhtyeen viides albumi "Musta laatikko" julkaistiin vuonna 2015.


title: Luettelo Pariisin Kevään kappaleista

text: Ohessa luettelo yhtyeen levyttämistä kappaleista. Luettelo on aakkosjärjestyksessä.


title: Nebwy (farao)

text: Nebwy (myös mahdollisesti Dju) oli esidynastinen faarao, joka hallitsi Ala-Egyptissä. Hän on tutkijoiden mukaan saattanut hallita 32. vuosisadalla eaa . Hänen nimensä merkityksestä on epävarmuutta, minkä vuoksi hänestä tutkijoiden keskuudessa käytetään pääasiassa nimeä "Double Falcon". Hänen hallitusaikansa pituus on tuntematon.


title: Nebwy (farao)

text: Vuonna 1910 egyptologi MJ Clédat löysi ensimmäiset todisteet kuningas Double Falconista. Seuraavan todistus Double Falconista löydettiin 1912 aikana Hermann Junkerin kaivauksilla.


title: Nebwy (farao)

text:
Double Falconin nimellä on ainutlaatuinen ulkoasu ja kokoonpano. Ensinnäkin, se oli pitkään löytyneistä serekh-nimistä ainoa, jonka päällä on kaksi Horus haukkaa vastakkain. Kaksi haukkaa saattavat edustaa Ala-Egyptiä ja Siinaita, koska näyttää siltä, että Double Falcon hallitsi molempia alueita.
Dreyer uskoo, että haukat voisi tarkoittaa esim. "vieraisiin maihin merkitty" ja lukee nimen "Dju" (dw). Sen sijaan van den Brink lukee nimen "Nebwy" (nb.wy) joka tarkoittaisi "kahta herraa", ja näkee samankaltaisuuksia paljon aikaisemmassa Cosmetic paletessa, joka on esillä Barbier-Mueller Museumissa.


title: Perunpöyhijäorneero

text: Perunpöyhijäorneero ("Synallaxis maranonica") on orneeroiden heimoon kuuluva varpuslintu.


title: Perunpöyhijäorneero

text: Perunpöyhijäorneeroa tavataan Perun luoteisosissa ja Ecuadorin eteläosissa. Lajin kannaksi on arvioitu 10 000–19 999 yksilöä. Lajin levinneisyysalue on pieni, ja sitä uhkaa elinympäristöjen tuhoutuminen. Se on luokiteltu äärimmäisen uhanalaiseksi.


title: Keltarintaorneero

text: Keltarintaorneero ("Synallaxis albilora") on orneeroiden heimoon kuuluva varpuslintu.


title: Keltarintaorneero

text: Keltarintaorneeroa tavataan Boliviassa, Brasiliassa ja Paraguayssa. Lajia on kuvattu yleiseksi, ja sen kanta on vakaa. Se on luokiteltu elinvoimaiseksi.


title: Ruusuvatsaorneero

text: Ruusuvatsaorneero ("Synallaxis zimmeri") on orneeroiden heimoon kuuluva varpuslintu.


title: Ruusuvatsaorneero

text: Ruusuvatsaorneeroa tavataan pienellä alueella Perussa. Lajin kannaksi arvioidaan 1 000–2 499 yksilöä. Laji on luokiteltu erittäin uhanalaiseksi, koska sen levinneisyysalue ja kanta ovat pienet, ja koska sitä uhkaa elinympäristöjen tuhoutuminen.


title: Tuomas Kaukolahti

text: Tuomas Kaukolahti (s. 6. toukokuuta 1994) on suomalainen kolmiloikkaaja. Hän edustaa vantaalaista Kenttäurheilijat-58 seuraa ja häntä valmentaa Pekka Nurmi.


title: Tuomas Kaukolahti

text: Kuopion Kalevan kisoissa 2014 Kaukolahti saavutti hopeaa kolmiloikassa tuloksella 15,72. Porin Kalevan kisoissa 2015 hän hyppäsi myös hopealle tuloksella 15,73. Oulun Kalevan kisoissa 2016 Kaukolahti voitti ensimmäisen Suomen-mestaruutensa tuloksella 16,24. Se on myös Kaukolahden ennätys. Seinäjoen Kalevan kisoissa 2017 Kaukolahti hyppäsi hopealle myötätuulituloksella 16,30. Viestijuoksun SM-kilpailuissa Kaukolahti voitti 4 × 400 metrin viestijuoksussa kultaa vuonna 2017 ja pronssia vuonna 2016. Sisäratojen SM-kilpailuissa hän on saavuttanut hopeaa vuonna 2017 halliennätyksellään 16,00 ja pronssia vuonna 2015.


title: Tuomas Kaukolahti

text: Kaukolahti sijoittui viidenneksi alle 20-vuotiaiden EM-kilpailuissa 2013 ja kymmenenneksi alle 23-vuotiaiden EM-kilpailuissa 2015. Hän on kilpaillut aikuisten maaotteluissa vuodesta 2014 sijoittuen parhaimmillaan toiseksi.


title: Pikkupöyhijäorneero

text: Pikkupöyhijäorneero ("Synallaxis stictothorax") on orneeroiden heimoon kuuluva varpuslintu.


title: Pikkupöyhijäorneero

text: Pikkupöyhijäorneeroa tavataan Ecuadorissa ja Perussa. Lajia on kuvattu yleiseksi, ja sen kanta on vakaa. Se on luokiteltu elinvoimaiseksi.


title: Lilangeni

text: Swazimaan lilangeni puhekielessä ("emalangeni") on Swazimaan rahayksikkö, joka on ilmestynyt vuonna 1974. Se jakaantuu 100 senttiin. Lilangenin lisäksi Swasimaassa on käytössä Etelä-Afrikan randi.


title: Simo Lipsanen

text: Simo Veikko Olavi Lipsanen (s. 13. syyskuuta 1995 Lappeenranta) on suomalainen kolmiloikkaaja. Hän kilpailee myös pituushypyssä. Hän edustaa Lappeenrannan Urheilu-Miehiä ja häntä valmentaa Petri Ruotsalainen.


title: Simo Lipsanen

text: Lipsanen sijoittui Euroopan joukkuemestaruuskilpailujen superliigassa 2015 kolmanneksi tuulituloksella 16,62. Hän sijoittui samana vuonna seitsemänneksi alle 23-vuotiaiden EM-kisoissa Tallinnassa. Hän sijoittui seitsemänneksi Belgradin EM-hallikilpailuissa 2017 sisäratojen Suomen ennätystuloksella 16,84. Aiemman Suomen ennätyksen 16,76 m hän oli hypännyt Tampereella muutamaa viikkoa aiemmin. Yleisurheilun alle 23-vuotiaiden EM-kisoissa 2017 Lipsanen saavutti nuorten EM-hopeaa tuloksella 17,14, joka rikkoi Pertti Pousin yli 49 vuotta vanhan Suomen ennätyksen. Lontoon MM-kilpailuissa 2017 hän karsiutui tuloksella 16,54 loppukilpailusta. Berliinin EM-kisoissa 2018 Lipsanen hyppäsi 16,46 sijoittuen yhdeksänneksi.


title: Simo Lipsanen

text: Lipsanen on voittanut SM-kultaa Porin Kalevan kisoissa 2015 silloisella uudella ennätyksellään 16,17 m. ja Seinäjoen Kalevan kisoissa 2017 myötätuulituloksella 16,82 m. Oulun Kalevan kisoissa 2016 hän saavutti hopeaa tuloksella 16,06 m ja Kuopion Kalevan kisoissa 2014 pronssia tuloksella 15,55 m. Sisäratojen SM-kilpailuissa Lipsanen on saanut kultaa 2016 tuloksella 16,08, 2017 tuloksella 16,71 ja 2018 tuloksella 16,07 sekä hopeaa vuosina 2014 ja 2015, jolloin teki tuolloisen sisärataennätyksensä 15,64 m. Hän voitti sisäratojen Suomen-mestaruuden pituushypyssä 2017 ennätyksellään 776.


title: Simo Lipsanen

text: Hän on voittanut aikuisten sarjassa maaottelun kolmiloikkakilpailun ulkoradoilla 2015, 2016 ja 2017 sekä sisäradoilla 2016 ja 2017.


title: Simo Lipsanen

text: Lipsasen ennätys kolmiloikassa on ulkoradoilla 17,14 m (Suomen ennätys, 2017) ja sisäradoilla 16,84 (Suomen ennätys, 2017). Pituutta hän on hypännyt ulkona 759 cm (2016) ja sisällä 776 cm (2017).


title: Tekodontit

text: Tekodontit tai laatikkohammasliskot (Thecodontia) on vanhentunut varhaisten arkosaurien lahko, joka eli myöhäispermikaudelta myöhäistriaskaudelle. Kaikki tekodontit muistuttivat joltain osin nykyisiä krokotiileja, mutta niillä oli lyhempi kallo ja ne olivat kevytrakenteisempia. Thecodontia sisältää krokotiilieläinten, dinosaurusten (mukaan lukien lintujen) ja lentoliskojen yhteisen kantamuodon sekä useita sukupuuttoon kuolleita ryhmiä. Nykyään Thecodontia on todettu parafyleettiseksi ryhmäksi, eikä sitä enää käytetä nykyisessä fylogeneettisessä systematiikassa, joka nimeää vain monofyleettisiä kladeja.


title: Tekodontit

text: Tekodontit kuolivat sukupuuttoon monien muiden matelijoiden kanssa triaskauden joukkotuhossa.


title: Tekodontit

text: Tekodonteilla oli useita primitiivisiä arkosaurien ominaisuuksia, kuten antorbitaalinen aukko (engl. "antorbital fenestrae") ja erikoistuneet hampaat, joista toinen nimi "laatikkohammaslisko" tulee. Verrattuna aikaisempiin matelijoihin tekodonttien takaraajat olivat enemmän ruumiin alapuolella.


title: Tekodontit

text: Perinteisesti Thecodontia-lahko (Owen, 1859) jaettiin neljään alalahkoon: Proterosuchia (sisälsi varhaisia arkosaureja, parafyleettinen sekin), Phytosauria (suuret, osittain vedessä eläneet krokotiilieläimiä muistuttaneet arkosaurit), Aetosauria (panssaroidut kasvinsyöjät) ja Pseudosuchia. Näistä ainoastaan Proterosuchia ja Phytosauria ovat monofyleettisiä ryhmiä, ja Pseudosuchiaan luetaan nykyisin krokotiilieläimet ja niiden lähimmät sukupuuttoon kuolleet sukulaiset.